open-index/open-wikipedia-markdown huggingface dataset:
കേളീപാത്രം

കേരളത്തിലെ കോലത്തുനാട്ടിൽ മുൻ‌കാലങ്ങളിൽ നിലവിലിരുന്ന ഒരു അനുഷ്ഠാനകലയാണ് **കേളീപാത്രം**. ബ്രഹ്മാവിന്റെ തലയോടാണെന്ന സങ്കല്പത്തിൽ കയ്യിൽ ഭിക്ഷാപാത്രവും പുഷ്പമാലയും ഭസ്മവും അണിഞ്ഞ് സന്യാസിവേഷത്തിൽ വീടുകൾ സന്ദർശിക്കുന്ന ചടങ്ങാണിത്. ചോയി ഗുരിക്കൾ അല്ലെങ്കിൽ യോഗി സമുദായത്തിൽ പെട്ടവരാണ് കേളിപാത്രം വേഷം അണിയാറുള്ളത്. കേളീപാത്രം **കേളിയാത്രം** എന്നും പ്രാദേശികമായി അറിയപ്പെടാറുണ്ട്. ഇത് ഒരു “വീടോടി“ കലാരൂപമാണ്. ഗ്രാമത്തിലെ പ്രധാന ക്ഷേത്രത്തിൽ നിന്നും ആരംഭിക്കുന്ന കേളീപാത്രം ആ പ്രദേശത്തെ വീടുകളിലെല്ലാം പോവുകയും അവിടെ ഭിക്ഷ നടത്തുകയും പതിവാണ്. ഊർ‌വരാധനയുമായി ബന്ധപ്പെട്ട ഒരു കലയായ ഇത് ഇന്ന് നാശോന്മുഖമാണ്.

## ഐതിഹ്യം
കേളീപാത്രത്തിന്റെ പുരാവൃത്തം ശിവനുമായി ബന്ധപ്പെട്ടതാണ്. ബ്രഹ്മഹത്യാപാപത്തിൽ നിന്നും മുക്തി നേടാനായി ശിവൻ ഭിക്ഷാടനം നടത്തിയിരുന്നെന്നും, അതിലൂടെ പാപമുക്തി നേടിയ ശിവൻ കപാലം ‘യോഗി’യെ ഏൽപ്പിച്ചുവെന്നുമാണ് വിശ്വാസം.
## അനുഷ്ഠാനം
അതിരാവിലെ നാട്ടിലെത്തി, ക്ഷേത്രക്കുളത്തിൽ കുളിച്ച് തൊഴുത് വസ്ത്രം മാറും. ആദ്യം വെള്ളവസ്ത്രമുടുത്ത് അതിന്മേൽ ചുവന്ന പട്ടുടുക്കും. തലയിൽ പാമ്പിന്റെ ചിത്രമുള്ള തലപ്പാവ്, ഒരു കൈയ്യിൽ ഭിക്ഷാപാത്രവും വടിയും, മറ്റേക്കൈയ്യിൽ കൈമണിയും ഉണ്ടാകും. വേഷമണിഞ്ഞു കഴിഞ്ഞാൽ മൗനിയായി മണി മുഴക്കി കൊണ്ടേ സഞ്ചരിക്കൂ. കേളിപാത്രത്തിന്റെ മണിയൊച്ച കേട്ടാൽ ആളുകൾ വഴിമാറി കൊടുക്കും. വീടുകളിലെത്തിയാൽ നാലു ദിക്കും നോക്കി, 3 പ്രദക്ഷിണം വെക്കും. ഒരോ പ്രദക്ഷിണത്തിനു ശേഷവും വീട്ടുകാരി ഭിക്ഷാപാത്രത്തിൽ അരിയിടും. തുടർന്ന് അടുത്ത വീട്ടിലേക്കായി സഞ്ചരിക്കും. ഒറ്റക്കാണ് കേളീപാത്രമുണ്ടാവുക, അകമ്പടിയായി വാദ്യമൊന്നുമില്ല, മണിമുഴക്കം മാത്രം. വെയിൽ മൂക്കുന്നതിനു മുൻപു തന്നെ ഭിക്ഷാടനം നിർത്തി, വേഷം അഴിച്ചു മാറ്റി സ്ഥലംവിടും. ബാക്കി സഞ്ചാരം അടുത്ത ദിവസം മാത്രം. സാധാരണ ഒരു ഗ്രാമത്തിലെ മുഴുവൻ വീടുകളും ഭിക്ഷാടനം നടത്തി തീർക്കാൻ ഒരാഴ്ചയോളം എടുക്കാറുണ്ടായിരുന്നു.

## അവലംബം
 

വർഗ്ഗം:കേരളത്തിലെ അനുഷ്ഠാനകലകൾ
അളവുതൂക്കങ്ങൾക്കായുള്ള അന്താരാഷ്ട്രയോഗം

1875ലെ മീറ്റർ ഉടമ്പടി (Metre Convention) പ്രകാരം, അന്താരാഷ്ട്ര ഏകകവ്യവസ്ഥയുടെ (എസ്.ഐ) സംരക്ഷണാർത്ഥം സ്ഥാപിച്ച മൂന്നു സ്ഥാപനങ്ങളിൽ ആദ്യത്തേതാണ്  **അളവുതൂക്കങ്ങൾക്കായുള്ള അന്താരാഷ്ട്രയോഗം** (General Conference on Weights and Measures).

അമ്പത്തിയൊന്ന് അംഗരാജ്യങ്ങളും ഇരുപത്തിയഞ്ച് സഖ്യരാജ്യങ്ങളും ഉള്ള ഈ സംഘടന, നാല് മുതൽ ആറ് വർഷത്തിലൊരിക്കൽ, പാരീസിലെ സീവ്രെയിൽ യോഗം ചേരുന്നു. അളവുതൂക്കങ്ങൾക്കായുള്ള അന്താരാഷ്ട്രയോഗം എന്നർത്ഥം വരുന്ന Conférence générale des poids et mesures എന്ന ഫ്രഞ്ച് പേരിന്റെ ആദ്യാക്ഷരങ്ങൾ ചേർത്ത് സിജിപീഎം (CGPM) എന്ന ചുരുക്കപ്പേരിലും അറിയപ്പെടുന്നു.

അന്താരാഷ്ട്രഅളവുതൂക്കസംഘടന, (Bureau international des poids et mesures - BIPM), അന്താരാഷ്ട്ര അളവുതൂക്കസമിതി (Comité international des poids et mesures - CIPM) എന്നിവയാണ് മറ്റു സംഘടനകൾ.

വിഭാഗം:സംഘടനകൾ
മധുര

തെക്കേ ഇന്ത്യയിലെ തമിഴ്നാട്ടിൽ വൈഗൈ നദിക്കരയിൽ സ്ഥിതി ചെയ്യുന്ന ഒരു പൗരാണിക നഗരമാണ് **മധുര** (Tamil: மதுரை, IPA: [mɐd̪urəj]). 2001-ലെ സെൻസെസ് പ്രകാരം 922,913 ജനസംഖ്യയുള്ള ഈ നഗരസഭയുടെ സാംസ്കാരിക ചരിത്രം 2500 വർഷങ്ങൾ പിന്നിട്ടുനിൽക്കുന്നു. നൂറ്റാണ്ടുകളോളം പാണ്ഡ്യരാജാക്കന്മാരുടെ തലസ്ഥാനമായിരുന്നു മധുര. പാണ്ഡ്യരാജാവായിരുന്ന കുലശേഖരൻ നിർമ്മിച്ച ‌മധുരയിലെ മീനാക്ഷി സുന്ദരേശ്വര ക്ഷേത്രം പ്രസിദ്ധമായ തീർത്ഥാടന കേന്ദ്രമാണ്. മനോഹരവും ഗംഭീരവുമായ ഒരു ഭഗവതി ക്ഷേത്രമാണ് ഇത്. ചരിത്രപ്രശസ്തവുമാണ്‌ ഈ നഗരം.

## പ്രധാന ആകർഷണങ്ങൾ

* മതുരൈ മീനാക്ഷി ക്ഷേത്രം 
* തിരുമലനായിക്കർ കൊട്ടാരം
* എക്കോ പാർക്ക്
* തെപ്പക്കുളം
* തിരുപ്പുരം കുന്റ്രം 
* അഴഗർ കോവിൽ 
### മതുരൈ മീനാക്ഷി ക്ഷേത്രം

പന്ത്രണ്ടാം നൂറ്റാണ്ടിൽ പാണ്ഡ്യരാജാവായ ചടയവർമ്മൻ സുന്ദരപാണ്ഡ്യന്റെ ഭരണകാലത്താണ് മധുര മീനാക്ഷി ക്ഷേത്രം നിർമ്മിക്കുന്നത്. പിന്നീട് പതിമൂന്നും പതിനാറും നൂറ്റാണ്ടുകൾക്കിടയിൽ ഇതിന്റെ ഒമ്പതു നിലകൾ പണികഴിക്കപ്പെട്ടു. പാണ്ഡ്യരാജാവായ കുലശേഖര പാണ്ഡ്യനാണ് ക്ഷേത്രനഗരം പണിതത്. വാസ്തുശില്പ മാതൃക കൊണ്ട് ശ്രദ്ധേയമായ ഈ ക്ഷേത്രനഗരം 14 ഏക്കർ സ്ഥലത്ത് പരന്നു കിടക്കുന്നു.

നാലു വലിയ ഗോപുരങ്ങളും എട്ട് ചെറിയ ഗോപുരങ്ങളും ചേർന്നതാണ് ക്ഷേത്രത്തിന്റെ കെട്ടിടം. കൂടാതെ ആയിരംകാൽ ‍മണ്ഡപം, അഷ്‌ടശക്‌തിമണ്ഡപം, പുതുമണ്ഡപം, തെപ്പക്കുളം, നായ്‌ക്കൽ മഹൽ എന്നിവവും  ഈ ക്ഷേത്രത്തിന്റെ ഭാഗങ്ങളാണ്.

### തെപ്പക്കുളം
നാലുവശവും റോഡുകളോടു കൂടിയതും ഒത്ത നടുഭാഗത്ത് ഒരു ചെറു ദ്വീപെന്ന് വിശേഷിപ്പിക്കാവുന്നതുമായ ഒരു ക്ഷേത്രവും ഉൾക്കൊള്ളുന്ന ഒരു വലിയ കുളമാണിത്.

### എക്കോ പാർക്ക്
മധുരയിലെ പട്ടണത്തിനകത്തു നിലനിർത്തിയിരിക്കുന്ന പാർക്കാണിത്. ഈ പാർക്കിൽ രാത്രികാലങ്ങളിൽ വർണവിളക്കുകൾ തെളിയിക്കുകയും  ചെയ്യും.

### തിരുപ്പുരം കുന്റ്രം
മധുരയിൽ നിന്ന് പത്തു കി. മീ. തെക്കുഭാഗത്ത്‌ ഉള്ള ഒരു മനോഹരമായ ക്ഷേത്രമാണ് തിരുപ്പുരം കുന്റ്രം. ഒരു ഗുഹാ ക്ഷേത്രം ആണിത്. ഇന്ദ്രന്റെ പുത്രിയായ ദേവസേനയെ സുബ്രമണ്യൻ ഇവിടെ വെച്ചാണ് വിവാഹം കഴിച്ചത് എന്ന് വിശ്വസിക്കപ്പെടുന്നു. ശിവൻ, വിഷ്ണു, ദുർഗ, ഗണപതി, വേദവ്യാസൻ തുടങ്ങി ധാരാളം വിഗ്രഹങ്ങൾ ഈ ക്ഷേത്രത്തിൽ കാണാം.

### അഴഗർ കോവിൽ
മധുരയിൽ നിന്ന് പത്തൊമ്പത് കി. മീ. കിഴക്കുഭാഗത്ത്‌ കാണാവുന്ന ശില്പഭംഗിയുള്ള  ഒരു ക്ഷേത്രമാണ് അഴഗർ കോവിൽ. വിഷ്ണുവാണ് ഈ ക്ഷേത്രത്തിലെ ഈശ്വരൻ. സുന്ദരരാജ പ്രതിഷ്ഠയാണ് ഇവിടെ ഉള്ളത്.

## ചിത്രശാല

File:Vegetable Market, Melur. (4600123290).jpg| Vegetable Seller at Melur, Madurai
Image:Madhura theppakkulam night view.JPG|മദുര തെപ്പക്കുളം രാത്രി ദ്യശ്യം, നടുഭാഗത്തുള്ള ക്ഷേത്രമാണ് ചിത്രത്തിൽ, എതിർവശത്തുള്ള വഴിവിളക്കുകളും കാണാം
ചിത്രം:Madhura meenakshi temple 1000 piller.JPG|മദുര മീനാക്ഷി ക്ഷേത്രത്തിലെ പ്രസിദ്ധമായ ആയിരം കൽത്തൂണുകളുള്ള മണ്ഡപം.
ചിത്രം:Mathura thirumala naikar palace.JPG|മദുരയിലെ പ്രസിദ്ധമായ നായിക്കർ കൊട്ടാരത്തിന്റെ മുൻവശം
[...]


## അവലംബങ്ങൾ

വർഗ്ഗം:തമിഴ്നാട്ടിലെ പട്ടണങ്ങൾ
നാരായം (വിവക്ഷകൾ)

*നാരായം - എഴുത്താണി എന്നും അറിയപ്പെടുന്നു
*നാരായം (അളവുപാത്രം)
*നാരായം (ചലച്ചിത്രം) - നാരായം എന്ന മലയാളചലച്ചിത്രം
നാന പടേക്കർ

**നാന പാട്ടേക്കർ** (ജനനം – ജനുവരി 1 1951) പ്രശസ്തനായ ഇന്ത്യൻ ചലചിത്ര താരവും സം‌വിധായകനുമാണ് നാന പട്ടേക്കർ.

ഒരു പെയിൻററായ ദങ്കാർ പാട്ടേക്കറുടെയും അദ്ദേഹത്തിൻറെ പത്നി സംഗണ പാട്ടേക്കറുടെയും മകനായി മഹാരാഷ്ട്രയിലെ *മുരുദ് ജഞ്ജിറയിൽ* ജനിച്ചു. (യഥാർത്ഥ നാമം – “വിശ്വനാഥ് പാട്ടേക്കർ”) Sir J. J. institute of Applied Artsൽ നിന്ന് ബിരുദം നേടിയ പാട്ടേക്കർ പഠനകാലത്തു തന്നെ കോളേജിലെ നാടകവേദികളിൽ സജീവ പ്രവർത്തകനായിരുന്നു. ബിരുദ പഠനത്തിനു ശേഷമാണ് പാട്ടേക്കർ ഹിന്ദി ചലചിത്രങ്ങളിൽ സജീവമാകുന്നത്. ധാരാളം പ്രശസ്തരായ സം‌വിധായകരുടെ സിനിമകളിൽ നാന പാട്ടേക്കർ അഭിനയിച്ചിട്ടുണ്ട്. *നീലകാന്തി പാട്ടേക്കറെയാണ്* നാന പട്ടേക്കർ വിവാഹം കഴിച്ചത്, ഇദ്ദേഹത്തിന് ഒരു മകൻ കൂടിയുണ്ട് പേര് *മൽഹർ പാട്ടേക്കർ*.

1987ൽ പുറത്തിറങ്ങിയ *മൊഹ്രെ*, 1988ൽ പുറത്തിറങ്ങിയ *സലാം ബോബെ* എന്നീ ചിത്രങ്ങൾ അദ്ദേഹത്തിന് ഹിന്ദി ചലചിത്രലോകത്ത് ശ്രദ്ധ നേടികൊടുത്തു.

## അവാർഡുകൾ
* 1990: മികച്ച സഹനടനുള്ള ഫിലിഫെയർ അവാർഡ്
* 1990: മികച്ച സഹനടനുള്ള സംസ്ഥാന ചലചിത്ര അവാർഡ്
* 1992: മികച്ച വില്ലനുള്ള ഫിലിഫെയർ അവാർഡ്
* 1995: മികച്ച നടനുള്ള ഫിലിഫെയർ അവാർഡ്
* 1995: മികച്ച നടനുള്ള സ്റ്റാർ സ്ക്രീൻ അവാർഡ്
* 1995: മികച്ച നടനുള്ള സംസ്ഥാന ചലചിത്ര അവാർഡ്
* 1997: മികച്ച സഹനടനുള്ള സംസ്ഥാന ചലചിത്ര അവാർഡ് 
* 2004: മികച്ച നടനുള്ള BFJA അവാർഡ് (അബ് തക് ചപ്പൻ)'
* 2006: മികച്ച വില്ലനുള്ള ഫിലിഫെയർ അവാർഡ്
* 2006: മികച്ച വില്ലനുള്ള സ്റ്റാർ സ്ക്രീൻ അവാർഡ്
***മികച്ച നടനും, മികച്ച സഹനടനും, മികച്ച വില്ലനുമുള്ള, ഫിലിംഫെയർ അവാർഡ് നേടിയ ഏക വ്യക്തിയാണ് നാന പട്ടേക്കർ**.

## അഭിനയിച്ച സിനിമകൾ
* ഗമാൻ - 1978
* അങ്കുഷ് - 1986
* സലാം ബോബെ - 1988
* പരിന്ത - 1990
* തോടാസ റൂമാനി ഹോ ജായേൻ – 1990
* പ്രഹാർ - 1991
* ദിക്ഷ - 1991
* തിരംഗ - 1992
* രാജു ബന്ഗയ ജൻറിൽമാൻ - 1992
* അംഗാർ - 1992
* ക്രാന്തി വീർ - 1994
* ഹം ദോനോം - 1995
* അഗ്നി സാക്ഷി - 1996
* ഖാമോക്ഷി - 1996
* ഗുലാം ഇ മുസ്തഫ - 1997
* യെശ്വന്ദ് - 1997
* യുഗ് പുരുഷ് - 1998
* വാജൂത് - 1998
* ഹു തു തു - 1998
* കൊഹ്രാം - 1999
* ഗംഗ് - 2000
* തർകീൻബ് - 2000
* വാദ് - 2002
* ശക്തി - 2002
* ഭൂത് - 2003
* ഡർനാ മനാ ഹെ - 2003
* ആഞ്ച് - 2003
* അബ് തക് ചപ്പൻ - 2004
* അപഹരൺ - 2005
* പക് പക് പകക് - 2005
* ബ്ലഫ് മാസ്റ്റർ - 2005
* ടാക്സി നംബർ 9211 - 2006
* ഹാട്രിക് - 2007
* ദസ് കഹാനിയാം - 2007
* വെൽകം – 2007

## സം‌വിധാനം ചെയ്ത സിനിമകൾ
* പ്രഹാർ - 1991

## അവലംബം

## പുറത്തുനിന്നുള്ള കണ്ണികൾ
*
*Nana's interview

‌

വർഗ്ഗം:1951-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച നടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച പ്രതിനായകനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:മികച്ച സഹനടനുള്ള ദേശീയ ചലച്ചിത്രപുരസ്കാരം ലഭിച്ചവർ
പതിനഞ്ചു നായും പുലിയും

കുട്ടികളുടെ ഒരു പഴയ കേരളീയ വിനോദമാണ് **പതിനഞ്ചു നായും പുലിയും**. മൂന്നു പുലികളും പതിനഞ്ചു നായ്ക്കളും ആണ്‌ കരുക്കൾ. രണ്ടു പേർ ചേർന്നു കളിക്കാം. ഒരാൾ പുലിയേയും അപരൻ നായ്ക്കളേയും എടുക്കുന്നു. പുലികൾ നായ്ക്കളെ വെട്ടും. നായ്ക്കൾ പുലിയെ കുടുക്കും. പുലിയെ കുടുക്കിയാൽ നായക്കാരനും, നായയെ കുടുക്കിയാൽ പുലിക്കാരനും ജയിക്കും. ചതുരംഗം പോലെ പോരുള്ള കളി. നേരേ വയ്ക്കുക, ഏഴു നായും പുലിയും, നാൽക്കൂത്തു വയ്ക്കൽ, മുക്കൂത്തു വയ്ക്കൽ, തായം കളി ഇവയെല്ലാം പണ്ടു കേരളത്തിലെ കുട്ടികളുടെ കളികളായിരുന്നു.

വർഗ്ഗം:കേരളത്തിലെ നാടൻകളികൾ
വർഗ്ഗം:അവലംബം ഇല്ലാത്ത താളുകൾ
ടി.ഇ. പുന്നൻ

പാശ്ചാത്യ വൈദ്യബിരുദം ലഭിച്ച ആദ്യ മലയാളിയായിരുന്നു **ഡോക്ടർ ടി. ഇ. പുന്നൻ**‍ (1859-1916)‌. കോട്ടയം ജില്ലയിലെ അയ്മനത്തു ജനനം. സ്കോട്‌ലണ്ടിലെ അബർഡൻ യൂണിവേർസിറ്റിയിൽ നിന്നും എം.ബി.ബി.എസ്സ്‌.* അരുന്ധതി റോയി* യുടെ പൂർവികൻ. കോട്ടയം സി.എം.എസ്സ്‌ കോളേജിൽ പഠനം. 1880ൽ‌ തിരുവിതാംകൂർ മെഡിക്കൽ വകുപ്പിൽ ചേർന്നു. 1885ൽ  ആലപ്പുഴയിൽ സർജൻ ആയിരുന്നു. പിന്നീട്‌ തിരുവനന്തപുരം ജനറൽ ആശുപത്രി സൂപ്രണ്ട്‌ 1914ൽ  വിരമിച്ചു. മകൾ ,മേരി പുന്നൻ ലൂക്കോസ്‌(1890) വൈദ്യബിരുദം നേടിയ ആദ്യ കേരളീയ വനിതയായിരുന്നു.. ലണ്ടനിലും ഡബ്ലിനിലും പഠനം(1909-1916). കെ.കെ ലൂക്കോസിനെ വിവാഹം കഴിച്ചു. തിരുവിതാംകൂറിലെ ആദ്യ സർജൻ ജനെറാൾ.

## അവലംബം

## പുറത്തേക്കുള്ള കണ്ണികൾ
*http://rspas.anu.edu.au/people/personal/jeffr_rspas.php 

വർഗ്ഗം:കേരളത്തിലെ ഭിഷഗ്വരർ
ഏകപദം

ഗണിതശാസ്ത്രത്തിൽ, ഒരു പദം മാത്രമുള്ള ബീജീയവ്യജ്ഞകത്തേയാണ് **ഏകപദം** എന്നുപറയുന്നത്. ഒന്നോ അതിലധികമോ അക്കങ്ങളുടേയോ, സ്ഥിരാങ്കങ്ങളുടേയോ, ചരങ്ങളുടേയോ, അവയുടെ ധനപൂർണ്ണസംഖ്യാകൃതികളുടേയോ ഗുണനഫലമായി മാത്രം ലഭിക്കുന്ന ഒരു വ്യഞ്ജകം (Expression) ആണ് ഒരു ‍പദമായി (Term) പരിഗണിക്കുന്നത്. 

ഉദാഹരണങ്ങൾ: 
*ഒറ്റച്ചരം മാത്രമുള്ള ഏകപദങ്ങൾ : x, x3, 9x, 9x4  തുടങ്ങിയവ.
*ഒന്നിലധികം ചരങ്ങളുള്ളവ:  -7x5, xy, 78 x3y4z, (3 − 4i)x4yz13 തുടങ്ങിയവ.
മുകളിൽ അവസാനത്തെത്  സങ്കീർണ്ണസംഖ്യ ഗുണാങ്കമായുള്ള ഒരു ഏകപദമാണ്. 

എന്നാൽ താഴെപ്പറയുന്ന വ്യഞ്ജകങ്ങൾ ഏകപദങ്ങളല്ല:
* 4+5, x-y, x/y, x-3y-4

ഒന്നിലധികം ഏകപദങ്ങളുടെ തുകയായുള്ള വ്യഞ്ജകം ബഹുപദം (Polynomial) എന്നറിയപ്പെടുന്നു.

വർഗ്ഗം:ഗണിതം
പുകഴേന്തി

പതിമൂന്നാം നൂറ്റാണ്ടിൽ ജീവിച്ചിരുന്ന ഒരു തമിഴ്‌ കവിയാണ് **പുകഴേന്തി**. ചിങ്കൽപേട്ട ജില്ലയിലെ കുളത്തൂർ ജനനം. വെള്ളാളകുലത്തിൽ ജനിച്ച വൈഷ്ണവൻ ആയിരുന്നു പുകഴേന്തി. ചന്ദ്രൻ സ്വർഗ്ഗി എന്ന നാട്ടുരാജാവിൻറെ സദസ്യനായിരുന്നു. തൻറെ കൃതികളിൽ പുകഴേന്തി ഇദ്ദേഹത്തെ പുകഴ്ത്തുന്നു. 

ഈഴനാട്ടിൽ (സിലോൺ) ചെന്ന്‌ പുകഴേന്തി ആര്യശേഖരൻ എന്ന പാണ്ഡ്യ സേനാനിയിൽ നിന്നും സമ്മാനം വാങ്ങി. 1278-1311 കാലത്തായിരുന്നു ഇത്‌. നളവെൺപാ എന്ന കൃതി ഏറെ പ്രസിദ്ധം. നളചരിതമാണ് ഇതിവൃത്തം. മൂന്നു കാണ്ഡം ഉണ്ട്‌. സ്വയംവരം, കലിതൊടർ, കലിനീങ്കു എന്നിങ്ങനെ. ഉപമകളിൽ പുകഴേന്തി പ്രസിദ്ധൻ .ശഞ്ചികലമ്പകം, രത്തിനചുരുക്കം എന്നിവയാണ്‌ മറ്റു കൃതികൾ.

 

വർഗ്ഗം:ജീവചരിത്രം
വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:തമിഴ് കവികൾ
പകർപ്പവകാശ നിയമം, 1957 (ഇന്ത്യ)

1957-ൽ നിലവിൽ വന്നതും 1983, 1984, 1992, 1994, 1999, 2012 എന്നീ വർഷങ്ങളിൽ ഭേദഗതി വരുത്തിയിട്ടുള്ളതുമായ പകർപ്പവകാശ നിയമമാണ് **[[ഇന്ത്യ|ഇന്ത്യയുടെ]] പകർപ്പവകാശ നിയമം** എന്നറിയപ്പെടുന്നത്. ഇത് 1911-ൽ ബ്രിട്ടീഷ് ഭരണകാലത്ത് നിലവിലുണ്ടായിരുന്ന, പകർപ്പവകാശ നിയമത്തെ അടിസ്ഥാനമാക്കിയുള്ളതും, 1956-ലെ അമേരിക്കൻ ഐക്യനാടുകളിലെ പകർപ്പവകാശ നിയമത്തിൽ നിന്നും കടംകൊണ്ടിട്ടുള്ളതുമാകുന്നു.

## സൃഷ്ടി
(വകുപ്പ് 2)
ഒരു സൃഷ്ടി എന്നാൽ ലിഖിതരചനയോ, നാടകാവിഷ്കാരമോ, സംഗീതസൃഷ്ടിയോ, ശബ്ദലേഖയോ, കലാസൃഷ്ടിയോ ആണ്.
:- ലിഖിതരചനയന്നതിൽ, കമ്പ്യൂട്ടർ പ്രോഗ്രാമുകളും, പട്ടികകളും, ദത്തശേഖരങ്ങളും ഇതര സമാഹാരങ്ങളും ഉൾപ്പെടുന്നു.

:- നാടകാവിഷ്കാരമെന്നതിൽ, വാമൊഴിയായിച്ചൊല്ലിയതും, നൃത്തസംവിധാനവും, ശബ്ദരഹിതമായ മനോരഞ്ജനപ്രകടനങ്ങളും, രംഗസംവിധാനവും, എഴുതിവച്ചതോ അല്ലാത്തതോ ആയ അഭിനയവും ഉൾപ്പെടും: എന്നാൽ ചലച്ചിത്രമടങ്ങുന്ന ഫിലിം ഉൾപ്പെടില്ല.

:- സംഗീതസൃഷ്ടിയെന്നതിൽ, അതിന്റെ സംജ്ഞാലിഖിതവും, ഏത് സംവിധാനവും, ഇതര ലിഖിതരൂപവും ഉൾപ്പെടും; എന്നാൽ അതിനോടെപ്പം പറയുന്ന വാക്കുകളൊ, ആംഗ്യവിക്ഷേപമോ ഉൾപ്പെടില്ല.

:- കലാസൃഷ്ടിയെന്നതിൽ, ചിത്രങ്ങളും, പെയിന്റിംഗും, ശില്പങ്ങളും, അവതലരചനകളും, കലാമേന്മയുള്ളതോ ഇല്ലാ‍ത്തതോ ആയ ഛായാഗ്രഹണപടങ്ങളും, വാസ്തുശിൽപ്പവും, കലാപരമായ മറ്റുകൈവേലകളും ഉൾപ്പെടും.

## പകർപ്പവകാശം
(വകുപ്പ് 14 )

പകർപ്പവകാശം എന്നാൽ, ഒരു സൃഷ്ടി, ഏതു മാദ്ധ്യമത്തിലും സൂക്ഷിയ്ക്കാനും, പുന സൃഷ്ടിക്കാനും, പകർപ്പുകൾ പ്രസിദ്ധീകരിക്കുവാനും, പൊതുജനമധ്യേ പ്രദർശിക്കാനും, ചലച്ചിത്രമോ ശബ്ദരേഖയോ ഇതര കലാരൂപത്തിലോ ആയി രൂപാന്തരം ചെയ്യുവാനും, കമ്പ്യൂട്ടർ പ്രോഗ്രാമുകളുടെ കാര്യത്തിൽ വിൽക്കുവാനും വാടകക്കുനൽകുവാനും കൂടിയുള്ള, തനിയവകാശമാണ്.

## പകർപ്പവകാശം ബാധകമായ സൃഷ്ടികൾ
(വകുപ്പ് 13)

രചിക്കുമ്പോഴോ, പ്രസിദ്ധീകരിക്കുമ്പോഴോ, സ്രഷ്ടാവ്, ഇന്ത്യൻ പൗരനോ, ഇന്ത്യയിലെ സ്ഥിരവാസിയോ ആയിരുന്നു എങ്കിൽ,അത്തരം മൌലികമായ ലിഖിതസൃഷ്ടികൾ, നാടകാ‍വിഷ്കാരങ്ങൾ, സംഗീതകൃതികൾ, ശബ്ദലേഖകൾ, മറ്റുകലാസൃഷ്ടികൾ എന്നിവയ്ക്ക് പകർപ്പവകാശം സംരക്ഷിക്കപ്പെട്ടിരിക്കുന്നു.

## പകർപ്പവകാശം ബാധകമല്ലാത്തവ
(വകുപ്പ് 13, 15, 16, 40, 41)

* സൃഷ്ടി രചിക്കുമ്പോഴോ, പ്രസിദ്ധീകരിക്കുമ്പോഴോ, ഇന്ത്യൻ പൗരനോ, ഇന്ത്യയിലെ സ്ഥിരവാസിയോ അല്ലെങ്കിൽ.
* ഇന്ത്യയിൽ സ്ഥിതിചെയ്യാത്ത വാസ്തുശില്പങ്ങൾ. 
* മറ്റോരാളുടെ പകർപ്പവകാശം ലംഘിക്കുന്ന വിധം നിർമ്മിച്ച ചലച്ചിത്രവും ശബ്ദലേഖയും.
* വാസ്തുശിൽപ്പത്തിന്റെ കലാപരമായ ആവിഷ്കരണരീതിയല്ലാത്ത, അതിന്റെ നിർമ്മാണരീതി.
* 1911ലെ ഡിസൈൻസ് ആക്റ്റ് പ്രകാരം രജിസ്റ്റർ ചെയ്ത രൂപകൽപ്പനകൾ.
* ഈ നിയമപ്രകാരം, പകർപ്പവകാശം സംരക്ഷിക്കപ്പെടാത്തവ.
* സർക്കാർ ഉത്തരവുവഴി പകർപ്പവകാശം ഇന്ത്യയിൽ സംരക്ഷിക്കാത്ത വിദേശസൃഷ്ടികൾ, 
* സർക്കാർ അംഗീകരിച്ച അന്താരാഷ്ട്രസംഘടനകളുടേതല്ലാത്ത കൃതികൾ.
## ഇതുംകാണുക
* പകർപ്പവകാശം

## അവലംബം




## കൂടുതൽ അറിവിന്
* ഇന്ത്യയുടെ പകർപ്പവകാശ നിയമം, 1957: മൂലഗ്രന്ഥം 
* ഇന്ത്യയുടെ പകർപ്പവകാശ നിയമം - ഔദ്യോഗിക വെബ് വിലാസം
* പകർപ്പവകാശ നിയമത്തിന്റെ ഒരു കൈപ്പുസ്തകം - ഭരത സർക്കാർ 
* പകർപ്പവകാശ നിയമം (30-ഡിസംബർ-1999 വരെയുള്ള ഭേദഗതികളുടെ ഏകീകരണം) 
** അന്താരാഷട്ര പകർപ്പവകാശ ഉത്തരവ്, 1991 (1999 & 2000 വർഷങ്ങളിലെ ഭേദഗതി പ്രകാരം) 
** വാണിജ്യമുദ്രകളുടെ നിയമങ്ങൾ 26/02/2002

വർഗ്ഗം:ഇന്ത്യയിലെ പകർപ്പവകാശ നിയമങ്ങൾ
വർഗ്ഗം:ഇന്ത്യയിലെ നിയമങ്ങൾ
സങ്കലനം

right|128px
*ഒന്നിച്ചുചേർക്കുക* അല്ലെങ്കിൽ *ഒന്നിച്ചുചേരുക* എന്ന ഭൗതികപ്രക്രിയക്കു സമാനമായ ഗണിതശാസ്ത്രത്തിലെ ഒരു അടിസ്ഥാനക്രീയയാണ് **സങ്കലനം**  അഥവാ **കൂട്ടൽ** (ഇംഗ്ലീഷ്: Addition, അഡിഷൻ). സങ്കലനം എന്ന സങ്കൽപ്പം ഏറ്റവും അടിസ്ഥാനപരമായ വസ്തുതകളിൽ നിന്ന് രൂപംകൊണ്ടതാകയാൽ, സാമ്പ്രദായികമായ ഒരു നിർവ്വചനം സാദ്ധ്യമല്ല; അതിന്റെ ആവശ്യവുമില്ല.

സങ്കലനചിഹ്നം (+) കൊണ്ടാണ് ഈ ക്രീയയെ സൂചിപ്പിക്കുന്നത്. ഈ ക്രീയക്ക് പല സവിശേഷതകളുണ്ട്. സങ്കലനം ക്രമനിയമം,  സാഹചര്യനിയമം തുടങ്ങിയവയെല്ലാം പാലിക്കുന്നു. എണ്ണൽ എന്ന പ്രക്രിയ ഒരു സംഖ്യയോട് ആവർത്തിച്ച് 1 കൂട്ടുന്നതിനു സമാനമാണ്. 0 കൊണ്ട് കൂട്ടിയാൽ സംഖ്യക്ക് മാറ്റം വരുന്നില്ല. ഈ എല്ലാ നിയമങ്ങളും എണ്ണൽസംഖ്യകളിൽ തുടങ്ങി രേഖീയസംഖ്യകൾ, സമ്മിശ്രസംഖ്യകൾ  വരെ ബാധകമാണ്.

## ചിഹ്നം,സംജ്ഞാശാസ്ത്രം

അങ്കഗണിതത്തിൽ‍പദങ്ങളുടെ ഇടയിൽ അധികചിഹ്നമുപയോഗിച്ച് സങ്കലനം സൂചിപ്പിക്കുന്ന വിധം താഴെ നൽകിയിരിക്കുന്നു. ഒരു സമചിഹ്നം (=) ചിഹ്നം നൽകിക്കൊണ്ടാണ് ഉത്തരം സൂചിപ്പിക്കുന്നതും പൂർവവ്യഞ്ജകത്തോടു യോജിപ്പിക്കുന്നതും.
 
8 + 3 = 11  

ഈ ഗണിതവാക്യം,  **എട്ട് അധികം മൂന്ന് സമം പതിനൊന്ന്** എന്നോ കൂടുതൽ സൗകര്യത്തോടെ **എട്ടും മൂന്നും പതിനൊന്ന്** എന്നോ വായിക്കാം. ഇവിടെ, 8 ,3 എന്നിവയെ **സങ്കലനസംഖ്യകൾ** (Addends) എന്നും, 11 നെ **തുക** (Sum) എന്നും വിളിക്കുന്നു. എന്നാൽ, ചില സന്ദർഭങ്ങളിൽ ചിഹ്നം ഇല്ലാതെയും സങ്കലനം സൂചിപിക്കാറുണ്ട്. ഉദാഹരണത്തിന്, സംഖ്യകൾ ഒന്നിനു താഴെ ഒന്നായി എഴുതി അവസാനസംഖ്യയുടെ താഴെ അടിവരയിട്ടാൽ അത് സാധാരണ സങ്കലനത്തെ സൂചിപ്പിക്കുന്നു. അടിവരയുടെ താഴേയണ് ഉത്തരം അതായത് തുക എഴുതുന്നത്. എന്നാൽ ചിഹ്നത്തിന്റെ അഭാവത്തിൽ ഈ രീതി തെറ്റുധാരണക്കിടവരുത്തിയേക്കാം. മിശ്രസംഖ്യകളിൽ, ആദ്യം വരുന്ന പൂർണ്ണസംഖ്യയും അതിനേത്തുടർന്നുള്ള ഭിന്നകവും രണ്ട് സംഖ്യകളുടെ തുകയേയാണ് സൂചിപ്പിക്കുന്നത്. ഉദാഹരണത്തിന് 
3½ = 3 + ½ = 3.5.

## അനുബന്ധ ലേഖനങ്ങൾ
* വ്യവകലനം
* ഗുണനം
* ഹരണം

## അവലംബങ്ങൾ



വർഗ്ഗം:ഗണിതം
അവാസ്തവികസംഖ്യ

ഋണസംഖ്യയുടെ വർഗ്ഗമൂലത്തേയാണ് **അവാസ്തവികസംഖ്യ** (Imaginary number) എന്നതുകൊണ്ടുദ്ദേശിക്കുന്നത്. സമ്മിശ്രസംഖ്യയിൽ **i** ഗുണോത്തരമായി ചേർന്ന സംഖ്യയാണ്. ഇതൊരു സമ്മിശ്രസംഖ്യയാണ്. ഈ സംഖ്യയുടെ വർഗ്ഗം പൂജ്യത്തേക്കാൾ ചെറുതായിരിക്കും. അവാസ്തവികസംഖ്യകളെ നിർവ്വചിച്ചത് 1572ൽ റാഫേൽ ബോംബെല്ലി ആണ്. ആദ്യകാലങ്ങളിൽ *ദെക്കാർത്തേ സമ്മിശ്രസംഖ്യകൾ* എന്ന രീതിയിലാണ് അവാസ്തവികസംഖ്യകളെ സൂചിപ്പിച്ചത്. എന്നാൽ ഇന്ന് സമ്മിശ്രസംഖ്യയിലെ രേഖീയസംഖ്യാഭാഗം പൂജ്യം ആയ സംഖ്യയെ സൂചിപ്പിക്കാനാണ് ഉപയോഗിക്കുന്നത്. **0** ആണ് രേഖീയസംഖ്യയും അതേസമയം അവാസ്തവികസംഖ്യയും ആയ ഒരേ ഒരു സംഖ്യ.

## ജ്യാമിതീയ വ്യാഖ്യാനം
വലത്ത്‌|ലഘുചിത്രം|സമ്മിശ്രതലത്തിന്റെ ഒരു ചിത്രീകരണം. അവാസ്തവികസംഖ്യകൾ ലംബനിർദ്ദേശാങ്ക അക്ഷത്തിലാണ് രേഖപ്പെടുത്തുന്നത്.
സമ്മിശ്രസംഖ്യാതലത്തിന്റെ ലംബ അക്ഷത്തിലാണ് അവാസ്തവികസംഖ്യകൾ രേഖപ്പെടുത്തുന്നത്. രേഖീയാക്ഷത്തിന് ലംബമായിരിക്കും.വലത്തോട്ടുപോകുന്തോറും ധനവില കൂടുകയും ഇടത്തോട്ട് പോകുന്തോറും ഋണവില കൂടുകയും ചെയ്യുന്ന ഒരു പ്രമാണസംഖ്യാരേഖയിൽ ഇവയെ അടയാളപ്പെടുത്താം. 0 ൽ X അക്ഷത്തിൽ വരയ്ക്കാവുന്ന Y അക്ഷത്തിന്റെ മുകളിലേക്ക് അവാസ്തവികസംഖ്യകളുടെ വില കൂടുന്നതായും താഴേക്ക് വില കുറയുന്നതായും രേഖപ്പെടുത്തുന്നു. ലംബരേഖയേയാണ് അവാസ്തവിക അക്ഷം എന്ന് പറയുന്നത്. ഇത്തരത്തിലുള്ള സൂചിപ്പിക്കലിൽ -1 കൊണ്ടുള്ള ഗുണനം അക്ഷത്തിലുള്ള 180 ഡിഗ്രീ കറക്കമാണ്. i  കൊണ്ടുള്ള ഗുണനം 90 ഡിഗ്രീ കറക്കവും. i 2=-1 എന്ന സമവാക്യം രണ്ട് തവണ 90 ഡിഗ്രീ കറക്കം പ്രയോഗിക്കുന്നു എന്നതിനെ സൂചിപ്പിക്കുന്നു.ഇത് 180 ഡിഗ്രീ കറക്കത്തിനു തുല്യമാണ്. ഋണദിശയിലും അതായത് ഘടികാരദിശയിലും ഇത് ശരിയാണ്. ആയതിനാൽ  −i ഉംx2 = − 1 എന്ന സമവാക്യം പാലിക്കുന്നു.

## പ്രയോഗങ്ങൾ
അവാസ്തവികസംഖ്യകൾ പ്രയോഗിക്കുന്നത് പ്രധാനമായും സിഗ്നൽ പ്രോസസിംഗ്, കൺട്രോൾ സിദ്ധാന്തം, വിദ്യുത്കാന്തികം, ക്വാണ്ടം ബലതന്ത്രം, കാർട്ടോഗ്രഫി എന്നീ മേഖലകളിലാണ്. ഇലക്ട്രികൽ എൻജിനീയറിംഗിൽ ഒരു ബാറ്ററി ഉണ്ടാക്കുന്ന വോൾട്ടേജ് ആയതി എന്ന രേഖീയ സംഖ്യ ഉപയോഗിച്ചാണ് വിവരിക്കുന്നത്. എന്നാൽ AC വോൾട്ടേജ് 
ആയതി, ഫേസ് എന്നീ 2 അളവുകളുപയോഗിച്ചാണ് വിവരിക്കുന്നത്. വോൾട്ടേജിന് 2 വിമകളുണ്ട്. 2 വിമകളുള്ള ഒരു തലത്തെ ഗണിതീയമായി വെക്റ്റർ ഉപയോഗിച്ചോ സമ്മിശ്രസംഖ്യയുപയോഗിച്ചോ സൂചിപ്പിക്കാം. വെക്റ്റർ അവതരണത്തിൽ X,Y എന്നീ സമകോണീയ നിർദ്ദേശാങ്കങ്ങളാണ് ഉപയോഗിക്കുന്നത്. എന്നാൽ സമ്മിശ്രസംഖ്യകളായി സൂചിപ്പിക്കുമ്പോൾ രേഖീയസംഖ്യാഭഅഗവും അവാസ്തവികസംഖ്യാഭാഗവും ഉണ്ടായിരിക്കും. സമ്മിശ്രസംഖ്യ, ശുദ്ധഅവാസ്തവികസംഖ്യയാണെങ്കിൽ അവാസ്തവികസംഖ്യാഭാഗം ആയതിയെ സൂചിപ്പിക്കുന്നു. കൂടാതെ ഫേസ് 90° ആയിരിക്കും.

## ചരിത്രം
ദെക്കർത്തേയാണ് ആദ്യമായി അവാസ്തവികം എന്ന ആശയം 1637ൽ  അവതരിപ്പിച്ചത്. അവാസ്തവികസംഖ്യകൾ ഇതിനുമുൻപുതന്നെ 1500കളിൽ ഗെറോലാമോ കാർഡേനോ അവതരിപ്പിച്ചിരുന്നു. എന്നാൽ ഇവ സ്വീകരിക്കപ്പെട്ടുതുടങ്ങിയത്  ലിയോനാർഡ് ഓയ്‌ലർ (1707–1783), കാൾ ഫ്രെഡറിക് ഗോസ് (1777–1855) എന്നിവർക്ക് ശേഷമാണ്.

## iയുടെ കൃതികൾ
iയുടെ കൃതികൾ ആവർത്തനങ്ങളാണ്.
:\ldots
:i^{-3} = i\,
:i^{-2} = -1\,
:i^{-1} = -i\,
:i^0 = 1\,
:i^1 = i\,
:i^2 = -1\,
:i^3 = -i\,
:i^4 = 1\,
:i^5 = i\,
:i^6 = -1\,
:\ldots

ഇതിനെ ഇപ്രകാരം ഏതൊരു പൂർണ്ണസംഖ്യ nനും  ഒരു ശ്രേണിയായി സൂചിപ്പിക്കാം.
:i^{4n} = 1\,
:i^{4n+1} = i\,
:i^{4n+2} = -1\,
:i^{4n+3} = -i.\,
അപ്രകാരം :i^n = i^{n \bmod4}.\, എന്ന തീരുമാനത്തിലെത്താം.

വർഗ്ഗം:ഗണിതം
എസ്.പി. പിള്ള

മലയാളചലച്ചിത്ര രംഗത്തെ ആദ്യകാല ഹാസ്യനടൻമാരിൽ ഒരാളാണു **എസ്.പി. പിള്ള**.

## ജീവിത രേഖ
ഹരിപ്പാട് മുട്ടത്ത് പോലീസ്‌ കോൺസ്റ്റബിൽ ശങ്കരപ്പിള്ളയുടെ മകനായി 1913 ൽ ജനനം. പങ്കജാക്ഷൻ (പങ്കൻ) എന്നായിരുന്നു പേര്‌. മാതാപിതാക്കൾ ചെറുപ്പത്തിലെ മരണമടഞ്ഞതിനാൽ കാര്യമായ വിദ്യാഭ്യാസം ലഭിച്ചില്ല. നാടകത്തിൽ പകരക്കാരനായുള്ള ആദ്യ അഭിനയം ശ്രദ്ധ നേടിയതിനെ തുടർന്ന്  സ്ഥിരം നടനായി. അപ്പൻ തമ്പുരാന്റെ *ഭൂതരായർ* ആയിരുന്നു ആദ്യ ചലച്ചിത്രം. പക്ഷേ അതു വെളിയിൽ വന്നില്ല.
സി. മാധവൻ പിള്ളയുടെ ജ്ഞാനാംബിക (1940) ആണ്‌ ആദ്യം പുറത്തിറങ്ങിയ ചിത്രം. 1950-ൽ വി.വി. കൃഷ്ണയ്യർ (കെ & കെ പ്രൊഡക്ഷൻസ്‌) സംവിധാനം ചെയ്ത *നല്ലതങ്ക*യിലെ അഭിനയം നല്ലൊരു ഹാസ്യനടനെ മലയാളത്തിനു നൽകി. തിക്കുറിശ്ശി, ടി.എൻ. ഗോപിനാഥൻ നായർ എന്നിവരും ചേർന്നു കലാകേന്ദ്രം തുടങ്ങി. ഏറ്റുമാനൂർ ദേവന്റെ വലിയ ഭക്തനായിരുന്നു. ക്ഷേത്രത്തിനു സമീപമായിരുന്നു താമസം. 1985 ജൂൺ 12 ന്‌ 72-ആം വയസ്സിൽ അദ്ദേഹം അന്തരിച്ചു. പ്രമുഖ ചലച്ചിത്ര-സീരിയൽ നടി മഞ്ജു പിള്ള ഇദ്ദേഹത്തിന്റെ പേരമകളാണ്.

## പ്രധാന ചിത്രങ്ങൾ

*ചേച്ചി (1950)
*ശശിധരൻ (1950)
*ജീവിത നൗക (1951)
*വനമാല (1951) 
*വിശപ്പിന്റെ വിളി (1952)
*അവകാശി (1953)
*ജനോവ (1953)
*നായരു പിടിച്ച പുലിവാൽ (1958)
*കണ്ടം ബച്ച കോട്ട് (1961)
*മണവാട്ടി (1964)
*അദ്ധ്യാപിക (1965)
*ഓടയിൽ നിന്ന്‌ (1965)
*ചെമ്മീൻ (1965)
*ഒതേനന്റെ മകൻ (1970)
*മറുനാട്ടിൽ ഒരു മലയാളി (1971)
*ആഭിജാത്യം (1971)
*ആരോമലുണ്ണി (1971) 
*അഴകുള്ള സെലീന (1973)
*നിർമ്മാല്യം (1973)
*സഞ്ചാരി (അവസാന ചിത്രം)

ചെമ്മീനിലെ അച്ചാ കുഞ്ഞും ഉദയയുടെ വടക്കൻ പാട്ടു ചിത്രങ്ങളിലെ പാണനാരും വളരെ പ്രസിദ്ധം .ടാക്സി ഡ്രൈവരിലെ അഭിനയത്തിനു മികച്ച സഹനടനുള്ള സംസ്ഥാന അവാർഡ്‌ ലഭിച്ചു (1977).

## അവലംബങ്ങൾ

## സ്രോതസ്സുകൾ
* മധു ഇറവങ്കര. മലയാളസിനിമയിലെ അവിസ്മരണീയർ, സാഹിത്യ പോഷിണി, ഓഗസ്റ്റ്‌ 2008

## ബാഹ്യലിങ്ക്‌
* http://kerals.com/malayalammovie/week5165/Awardfilims/index.htm 

വർഗ്ഗം:1913-ൽ ജനിച്ചവർ
വർഗ്ഗം:1985-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജൂൺ 12-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മലയാള ഹാസ്യനടന്മാർ
ഉദുമ നിയമസഭാമണ്ഡലം

കാസർഗോഡ് ജില്ലയിലെ കാസർകോട് താലൂക്കിലുൾപ്പെടുന്ന ചെമ്മനാട്, ദേലംപാടി, ബേഡഡുക്ക,  മുളിയാർ, കുറ്റിക്കോൽ എന്നീ ഗ്രാമപഞ്ചായത്തുകളും, ഹോസ്ദുർഗ് താലൂക്കിലെ പള്ളിക്കര, പുല്ലൂർ-പെരിയ,ഉദുമ,  എന്നീ ‍പഞ്ചായത്തുകളും ഉൾപ്പെട്ടതാണ്‌ **ഉദുമ നിയമസഭാമണ്ഡലം**. . കാസർഗോഡ് ലോക്‌സഭാ നിയോജകമണ്ഡലത്തിന്റെ ഭാഗമാണ് ഉദുമ നിയമസഭാമണ്ഡലം.


{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q13110513 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}


## പ്രതിനിധികൾ
*2016 - കെ. കുഞ്ഞിരാമൻ സി.പി.ഐ.എം.
*2011 - കെ. കുഞ്ഞിരാമൻ സി.പി.ഐ.എം. 
* 2006 - 2011കെ.വി. കുഞ്ഞിരാമൻ സി.പി.ഐ(എം)  
*2001 - 2006 കെ.വി. കുഞ്ഞിരാമൻ.  
*1996 - 2001 പി.രാഘവൻ.  
*1991 - 1996 പി.രാഘവൻ.  
*1987 - 1991 കെ.പി. കുഞ്ഞിക്കണ്ണൻ.  
*1985 - 1987 കെ. പുരുഷോത്തമൻ. (1985 ജനുവരി 31-നു തിരഞ്ഞെടുക്കപ്പെട്ടു; ഫെബ്രുവരി 14-നു സത്യപ്രതിജ്ഞ ചെയ്തു.)
*1982 - 1984 എം. കുഞ്ഞിരാമൻ നമ്പ്യാർ. (1984 ഡിസംബർ 8-നു രാജി വെച്ചു.)
*1980 - 1982 കെ. പുരുഷോത്തമൻ. 
*1977 - 1979 എൻ.കെ. ബാലകൃഷ്ണൻ.

## തിരഞ്ഞെടുപ്പുഫലങ്ങൾ

* (1) എം. കുഞ്ഞിരാമൻ നമ്പ്യാർ 1984 ഡിസംബർ 8-നു രാജി വെച്ചതുമൂലം 1985 - ൽ ഉദുമ ഉപതിരഞ്ഞെടുപ്പ് നടന്നു.

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബങ്ങൾ

വിഭാഗം:കേരളത്തിലെ നിയമസഭാമണ്ഡലങ്ങൾ
ടി.ജി. അജയ്

മലയാളിയായ ചലച്ചിത്രകാരനും ആക്ടിവിസ്റ്റുമാണ് **ടി.ജി. അജയ്**.

## ജീവിതരേഖ
തൃശൂർ ജില്ലയിലെ ഏങ്ങണ്ടിയൂർ സ്വദേശി. ഛത്തീസ്‌ഗഡിലെ ഭിലായിൽ ചെറുകിട ബിസിനസ്സിൽ ‍ഏർപ്പെട്ട പിതാവിനോടൊപ്പം അവിടെയെത്തിയ അജയ് രാഷ്ട്രീയത്തിൽ സജീവമാകുകയും എ.ഐ.വൈ.എഫിൻറെ നേതൃനിരയിൽ എത്തുകയും ചെയ്തു. പിന്നീട് പി.യു.സി.എലുമായി ബന്ധപെട്ട് പ്രവർത്തിച്ച് ചത്തീസ്ഗഡ് ചാപ്റ്റർ ജനറൽ സിക്രട്ടറിയായി.

### ജയിലിൽ
ആദിവാസികൾക്കിടയിൽ പ്രവർത്തിക്കുന്ന ഡോ. ബിനായക് സെന്നുമായി ബന്ധപ്പെട്ടു. "ജനദർശൻ" എന്ന പേരിൽ സാധാരണക്കാർക്കുവേണ്ടിയുള്ള സിനിമാനിർമ്മാണ കോഴ്സിൽ ചേർന്ന് ചലച്ചിത്രനിർമ്മാണം അഭ്യസിച്ചു. മാവോയിസ്റ്റ് ബന്ധമാരോപിച്ച് തടവിലാക്കപ്പെട്ട ഡോ.ബിനായക് സെന്നിനെക്കുറിച്ച് **'അൻജാം**'എന്ന പേരിൽ സിനിമ നിർമ്മിച്ചു. ഇത് ചത്തീസ്ഗഡ് ഗവണ്മെൻറിൻറെ നോട്ടപുള്ളിയാക്കി. ഈ സിനിമ നിർമ്മിച്ചതിൻറെ പേരിൽ 2008 മേയ് 8-ന് അജയ് അറസ്റ്റ് ചെയ്യപ്പെട്ടു. ദുർഗ് സെൻട്രൽ ജയിലിലെ മൂന്ന് മാസത്തെ തടവിന് ശേഷം മനുഷ്യാവകാശ പ്രവർത്തകരുടെ രാജ്യവ്യാപക പ്രതിഷേധത്തെ തുടര്ന്ന് ഓഗസ്റ്റ് 5-ന് അജയ് ജയിൽ മോചിതനായി.

## പുറംകണ്ണികൾ
* Biography: Ajay.T.G 
*  Amnesty International's Public Statement 
* ANJAM

## അവലംബം
*തേജസ് ഓൺലൈൻ പതിപ്പ്
*എഡിറ്റോറിയൽ തേജസ് 

വർഗ്ഗം:ജീവചരിത്രം
ഇരിക്കൂർ നിയമസഭാമണ്ഡലം

കണ്ണൂർ ജില്ലയിലെ തളിപ്പറമ്പ്‌ താലൂക്കിലെ ചെങ്ങളായി, ഇരിക്കൂർ , ആലക്കോട്, ഉദയഗിരി, നടുവിൽ, ഏരുവേശ്ശി, പയ്യാവൂർ, ശ്രീകണ്ഠാപുരം, ഇരിട്ടി താലൂക്കിലെ ഉളിക്കൽ എന്നീ പഞ്ചായത്തുകൾ ഉൾപ്പെട്ടതാണ്‌ **ഇരിക്കൂർ നിയമസഭാമണ്ഡലം**. 
{ "type": "ExternalData",  "service": "geoshape",  "ids": "Q13112011,Q13110773,Q13110284,Q13112791,Q3595437,Q16134783,Q16134344,Q16134128,Q16133654"} 

1982 മുതൽ 2021 വരെ ഇന്ത്യൻ നാഷണൽ കോൺഗ്രസിലെ കെ.സി. ജോസഫ് ആണ്‌ ഈ മണ്ഡലത്തെ പ്രതിനിധീകരിച്ചത്.  2021 മുതൽ സജീവ് ജോസഫാണ് ഈ മണ്ഡലത്തിന്റെ പ്രതിനിധി.

## 2008-ലെ നിയമസഭാ പുനർനിർണ്ണയത്തിനു മുൻപ്
കണ്ണൂർ ജില്ലയിലെ തളിപ്പറമ്പ്‌ താലൂക്കിലെ ഇരിക്കൂർ , ആലക്കോട്, ഉദയഗിരി, നടുവിൽ, ഏരുവേശ്ശി, പയ്യാവൂർ, പടിയൂർ-കല്യാട്, ശ്രീകണ്ഠാപുരം,മലപ്പട്ടം എന്നീ പഞ്ചായത്തുകൾ ഉൾപ്പെട്ടതായിരുന്നു  ഇരിക്കൂർ നിയമസഭാമണ്ഡലം. 

## പ്രതിനിധികൾ
* 2021 - സജീവ് ജോസഫ്
* 2011 - 2021 കെ.സി. ജോസഫ്(INC(I))
* 2006 - 2011 കെ.സി. ജോസഫ്(INC(I))
* 2001 - 2006 കെ.സി. ജോസഫ്
* 1996 - 2001 കെ.സി. ജോസഫ് 
* 1991 - 1996 കെ.സി. ജോസഫ്
* 1987 - 1991 കെ.സി. ജോസഫ്
* 1982 - 1987 കെ.സി. ജോസഫ്
* 1980 - 1982 രാമചന്ദ്രൻ കടന്നപ്പള്ളി 
* 1977 - 1979 സി. പി. ഗോവിന്ദൻ നമ്പ്യാർ. 
* 1970 - 1977 ഇ.കെ. നായനാർ 1974 മേയ് 3-ന് തിരഞ്ഞെടുക്കപ്പെട്ടു - സത്യപ്രതിജ്ഞ ചെയ്തത് മേയ് 16-ന്‌ 
* 1970 - 1977 എ. കുഞ്ഞിക്കണ്ണൻ 1973 നവംബർ 23-ന് നിര്യാതനായി. 
* 1967 - 1970 ഇ. പി. കൃഷ്ണൻ നമ്പ്യാർ. 
* 1960 - 1964 ടി.സി. നാരായണൻ നമ്പ്യാർ.
* 1957 - 1959 ടി.സി. നാരായണൻ നമ്പ്യാർ.

## തിരഞ്ഞെടുപ്പുകൾ

* (1) 1973-ൽ എ. കുഞ്ഞിക്കണ്ണൻ അന്തരിച്ചു. തുടർന്ന് 1974-ൽ ഇരിക്കൂർ ഉപതിരഞ്ഞെടുപ്പ് നടന്നു.

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബങ്ങൾ

വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ടി.എസ്. മുത്തയ്യ

ആദ്യകാല മലയാളചലച്ചിത്ര നടൻമാരിൽ പ്രമുഖൻ ആയിരുന്നു **ടി. എസ്. മുത്തയ്യ** (1923 - 1992).

## ജീവിതരേഖ
സച്ചിദാനന്ദൻ പിള്ള മുത്തയ്യാ പിള്ള 1923 ൽ കൊച്ചിയിൽ ജനിച്ചു. കേരളത്തിലെ രണ്ടാമത്തെ ഇംഗ്ലീഷ്‌ ദിനപത്രമായ കൊച്ചിൻ ആർഗസിന്റെ ഉടമയും പത്രാധിപരും ആയിരുന്ന ടി.എസ്‌.സച്ചിദാനന്ദൻ ആയിരുന്നു പിതാവ്‌. കൊച്ചിയിൽ ഹൈസ്കൂൾ പഠനം. മഹാരാജാസിൽ ഇന്റർമീഡിയറ്റ്‌ പഠനം. കുറെക്കാലം പട്ടാളത്തിൽ. പിന്നീട്‌ പേൾ പ്രസ്സിന്റെ മാനേജർ. യൂറോപ്യൻ ക്ലബ്ബുകളിൽ നാടകം അവതരിപ്പിച്ചു കലാരംഗത്തേക്കു വന്നു. മുൻഷി രാമൻപിള്ളയെ കൊണ്ടു കഥയെഴുതിച്ചു ചിത്രനിർമ്മാണത്തിനു തുനിഞ്ഞുവെങ്കിലും നടന്നില്ല. കോട്ടയം പോപ്പുലർ പ്രൊഡക്ഷന്റെ നവലോകം (1951) എന്ന ചിത്രത്തിലൂടെ ചലച്ചിത്രനടനായി. ഒരുപാട് ചിത്രങ്ങളിൽ അദ്ദേഹം അഭിനയിച്ചിട്ടുണ്ട്. 1992 ൽ 69ആം വയസ്സിൽ അദ്ദേഹം അന്തരിച്ചു.

## പ്രധാന സിനിമകൾ
*മരുമകൾ(1952)
*അവകാശി(1953)
*തിരമാല (1954)
*ബാല്യകാല സഖി(1954)
*സി.ഐ.ഡി(1955)
*പാടാത്ത പൈങ്കിളി(1957)
*കണ്ടംബച്ച കോട്ട്‌(1961)
*ഭാഗ്യ ജാതകം(1962)
*ഇരുട്ടിന്റെ ആത്മാവ്
*അഗ്നിപുത്രി
*ഉദ്യോഗസ്ഥ
*അന്വേഷിച്ചു കണ്ടെത്തിയില്ല
*നാടൻ പെണ്ണ്‌ 
*ചന്ദ്രകാന്തം
*ചട്ടമ്പി കല്യാണീ
*തിരുവോണം

50-ൽപ്പരം തമിഴ്‌ ചിത്രങ്ങളിലും അഭിനയിച്ചിട്ടുണ്ട്.

## സംവിധാനം
#ചിത്രമേള(മൂന്നു കഥകൾ)
#ബല്ലാത്ത പഹയൻ(1969)

## അവലംബം
മധു ഇറവങ്കര മലയാളസിനിമയിലെ അവിസ്മരണീയർ,സാഹിത്യപോഷിണി ജൂലൈ 2008

വർഗ്ഗം:1923-ൽ ജനിച്ചവർ
വർഗ്ഗം:1992-ൽ മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളചലച്ചിത്രസംവിധായകർ
നെതൽ ക്ലബ്ബ് തൈക്കടപ്പുറം

വംശനാശം നേരിടുന്ന ജീവികളെ സംരക്ഷിക്കുവാൻ വേണ്ടി കേരള ഫോറസ്റ്റ് വകുപ്പുമായി യോജിച്ചു പ്രവർത്തിക്കുന്ന പ്രകൃതിസ്നേഹികളുടെ സം‍രംഭമാണ് ഇത് . കേരളത്തിന്റെ വടക്കേ അറ്റത്തുളള കാസർഗോഡ് ജില്ലയിലെ നീലേശ്വരം എന്ന ചെറുപട്ടണത്തിനടുത്താണ്  പ്രകൃതി സ്നേഹികളുടെ കൂട്ടായ്മയായ നെയ്തൽ തൈക്കടപ്പുറം സ്ഥിതിചെയ്യുന്നത്. ഈ ക്ലബ്ബിന് നിരവധി പുരസ്ക്കാരങ്ങൾ ലഭിച്ചിട്ടുണ്ട്. കടലാമ സംരക്ഷണം ഏറ്റെടുത്തതോടെയാണ് ഈ സ്ഥാപനം ജനശ്രദ്ധ ആകർഷിച്ചത്. തൈക്കടപ്പുറം കടൽ തീരത്ത് ഒക്ടോബർ മാസത്തിൽ കടലാമകൾ കൂട്ടത്തോടെ മുട്ടയിടാൻ വരുന്നു. ആമകൾ മുട്ടകൾ ഇട്ട് അവ മണ്ണ്കൊണ്ട് മൂടി കടലിലേക്ക് തിരിച്ചുപോവുകയാണ് പതിവ്.ക്ലബ്ബ് വളണ്ടിയർമാർ എല്ലാ മുട്ടകളും ശ്രദ്ധാപൂർവ്വം പെറുക്കി എടുത്ത് പ്രത്യേകം തയ്യാറാക്കിയ വളരെ സുരക്ഷിതമായ സ്ഥലത്ത് വിരിയാൻ സൂക്ഷിക്കുന്നു. മനുഷ്യരിൽ നിന്നും കുറുനിരി, നായ്ക്കൾ തുടങ്ങിയ മൃഗങ്ങളിൽ നിന്നും കടലാമ മുട്ടകൾ സംരക്ഷിച്ചു അവ വിരിയുന്നതുവരെ രാപ്പകൽ കാവൽ നിന്ന്  സംരക്ഷിക്കുന്ന ചുമതല ക്ലബ്ബ് വളണ്ടയർമാർ ഏറ്റെടുക്കുന്നു. മുട്ടകൾ വിരിഞ്ഞാൽ കൂട്ടത്തോടെ കടലിലേക്ക് കുഞ്ഞങ്ങളെ തുറന്ന് വിടുന്നു.
## അവലംബം

## കുറിപ്പുകൾ
പയ്യന്നൂർ നിയമസഭാമണ്ഡലം

കണ്ണൂർ ജില്ലയിലെ പയ്യന്നൂർ നഗരസഭയും, പെരിങ്ങോം-വയക്കര, കാങ്കോൽ-ആലപ്പടമ്പ്, കരിവെള്ളൂർ പെരളം, തളിപ്പറമ്പ്‌ താലൂക്കിൽപ്പെടുന്ന രാമന്തളി, എരമം-കുറ്റൂർ,ചെറുപുഴ എന്നീ പഞ്ചായത്തുകളും ഉൾപ്പെട്ടതാണ്‌ **പയ്യന്നൂർ നിയമസഭാമണ്ഡലം**. കാസർഗോഡ് ലോക്‌സഭാ നിയോജകമണ്ഡലത്തിന്റെ ഭാഗമാണ് പയ്യന്നൂർ നിയമസഭാമണ്ഡലം.
{ "type": "ExternalData",  "service": "geoshape",  "ids": "Q16137435,Q13111108,Q13111018,Q16135275,Q13114362,Q20578729,Q16136012"} 

സി.പി.എമ്മിലെ ടി.ഐ. മധുസൂദനനാണ് ഈ മണ്ഡലത്തിന്റെ പ്രതിനിധി. 2011 മുതൽ 2021 വരെ സി. കൃഷ്ണൻ ആണ് ഈ മണ്ഡലത്തെ പ്രതിനിധീകരിച്ചത്. വി.എസ്. അച്യുതാനന്ദൻ മന്ത്രിസഭയിലെ ആരോഗ്യമന്ത്രിയായ പി.കെ. ശ്രീമതിയായിരുന്നു (സി. പി. എം) ആണ്‌ 2006 മുതൽ 2011 വരെ ഈ മണ്ഡലത്തെ പ്രതിനിധീകരിച്ചത്. 

## 2008-ലെ നിയമസഭാ പുനർ നിർണ്ണയത്തിനു മുൻപ്
തളിപ്പറമ്പ്‌ താലൂക്കിൽപ്പെടുന്ന രാമന്തളി, എരമം-കുറ്റൂർ, ഏഴോം, കടന്നപ്പള്ളി-പാണപ്പുഴ, കുഞ്ഞിമംഗലം, ചെറുതാഴം, മാടായി, എന്നീ പഞ്ചായത്തുകളും പയ്യന്നൂർ നഗരസഭയും ഉൾപ്പെട്ടതായിരുന്നു  പയ്യന്നൂർ നിയമസഭാമണ്ഡലം. . 

## പ്രതിനിധികൾ
* 2021 - തുടരുന്നു ടി.ഐ. മധുസൂദനൻ
* 2011 - 2021 സി. കൃഷ്ണൻ (സി.പി.ഐ.(എം.)) 
* 2006 -2011 പി.കെ. ശ്രീമതി(സി. പി. എം) 
* 2001 - 2006 പി.കെ. ശ്രീമതി 
* 1996 - 2001 പിണറായി വിജയൻ. 
* 1991 - 1996 സി.പി. നാരായണൻ
* 1987 - 1991 സി.പി. നാരായണൻ
* 1982 - 1987 എം. വി. രാഘവൻ 
* 1980 - 1982 എൻ. സുബ്രമണ്യ ഷേണായി.
* 1977 - 1979 എൻ. സുബ്രമണ്യ ഷേണായി. 
* 1970 - 1977 എ. വി. കുഞ്ഞമ്പു. 
* 1967 - 1970 എ. വി. കുഞ്ഞമ്പു. 

## തിരഞ്ഞെടുപ്പുകൾ

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബങ്ങൾ

വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾ
അമൂർത്തബീജഗണിതം

ഗണിതശാസ്ത്രത്തിലെ ഗ്രൂപ്പ്, വലയം, ക്ഷേത്രം, അനുപാതപ്രമാണങ്ങൾ‍, സദിശസമഷ്ടി, ബീജഗണിതം  തുടങ്ങിയ ബീജീയഘടനകളെക്കുറിച്ച് പഠിക്കുന്ന ശാഖയാണ് **അമൂർത്തബീജഗണിതം**.  ബീജഗണിതവും അമൂർത്തബീജഗണിതവും ഒന്നുതന്നെ എന്ന് കരുതുന്നവരുമുണ്ട്. ഇന്ന് മൗലികബീജഗണിതവും അമൂർത്തബീജഗണിതവും വ്യത്യസ്തമായിത്തന്നെ പഠനവിധേയമാക്കുന്നു. മൗലികബീജഗണിതം രേഖീയക്ഷേത്രത്തിലേക്കും ക്രമബീജഗണിതത്തിലേക്കുമുള്ള ഒരു തുടക്കം മാത്രമാണ്.

## ചരിത്രം
19-ാം നൂറ്റാണ്ടിനുമുന്നേ, ബീജഗണിതത്തെ ബഹുപദങ്ങളുടെ പഠനമായായിരുന്നു കണക്കാക്കിയിരുന്നത്.
19-ാം നൂറ്റാണ്ടിൽ കൂടുതൽ സങ്കീർണ്ണമായ പ്രശ്നങ്ങളും പരിഹാര രീതികളും വിസിപ്പിച്ചെടുത്തതോടെയാണ് അമൂർത്തബീജഗണിതം നിലവിൽ വന്നത്. അമൂർത്തബീജഗണിതത്തിൽ അംഗീകരിക്കപ്പെട്ട പല സിദ്ധാന്തങ്ങളും ഗണിതശാസ്ത്രത്തിലെ വിവിധ ശാഖകളിലെ വിഭിന്ന വസ്തുതകളായിട്ടായിരുന്നു തുടങ്ങിയത്. പിന്നീട് അവ ഒരു പൊതുആശയം ആർജിക്കുകയും, ഒടുവിൽ ഏകീകൃതമാവുകയും ചെയ്തു.

19-ആം നൂറ്റാണ്ടിന്റെ അവസാനത്തോടെ ഏറെക്കുറേ പ്രശ്നങ്ങളും ബീജീയസമവാക്യങ്ങളുമായി ബന്ധപ്പെട്ടിരുന്നു. താഴെ പറയുന്നവ പ്രധാനപ്പെട്ടവയാണ്.
* രേഖീയബീജഗണിതത്തിലെ മാട്രിക്സുകളുടേയും സാരണികത്തിന്റേയും കണ്ടുപിടിത്തത്തിലേക്ക് നയിച്ച രേഖീയ സമവാക്യസംഹിതകളുടെ നിർദ്ധാരണം.
* ഗ്രൂപ്പ് എന്ന ആശയത്തിനു നിദാനമായ ഉയർന്ന കോടിയിലുള്ള ബഹുപദസമവാക്യങ്ങൾ നിർദ്ധാരണം ചെയ്യുന്നതിനായി സൂത്രവാക്യങ്ങൾ രൂപപ്പെടുത്താൻ നടത്തിയ ശ്രമങ്ങൾ.
* ദ്വിമാനവും അതിനുമുകളിലുമുള്ള സമവാക്യങ്ങളുടേയും ഡയഫന്റൈൻ സമവാക്യങ്ങളുടേയും അങ്കഗണിതസൂക്ഷ്മപരിശോധന വലയം, ഗുണജം (ideal) എന്നീ ആശയങ്ങൾക്ക് വഴിതെളിച്ചു.

വർഗ്ഗം:ബീജഗണിതം
ഐപിസെക്ക്

ഇന്റർനെറ്റ് വഴി സ്വകാര്യ നെറ്റ്‌വർക്കുകളെ തമ്മിൽ ബന്ധിപ്പിക്കാൻ ഉപയോഗിക്കുന്ന ഒരു പ്രോട്ടോകോളാണ് **ഐപിസെക്ക്** അഥവാ **ഇന്റർനെറ്റ് പ്രോട്ടോകോൾ സെക്യൂരിറ്റി**. ഇത് ഇന്റർനെറ്റ് വഴി അയക്കുന്ന വിവരങ്ങളെ എൻക്രിപ്റ്റ് ചെയ്യുകയും അവയെ പൂർണ്ണ സ്വകാര്യതയുള്ളതുമാക്കി അയക്കുന്നു. ഒ.എസ്.ഐ. മാതൃകയുടെ ലെയർ 3 : നെറ്റ്‌വർക്ക് ലെയറിലാണ് ഇത് വരുന്നത്.

ഐപിസെക്ക് വി.പി.എൻ(വെർച്ച്വൽ പ്രൈവറ്റ് നെറ്റ്‌വർക്ക്) ഉണ്ടാക്കാനായി പ്രധാനമായി ഉപയോഗിക്കുന്നു. ഒരു സെഷന്റെ തുടക്കത്തിൽ ഏജൻസിന്റെ ഇടയിൽ മ്യൂച്ചൽ ഒതന്റിക്കേഷൻ സ്ഥാപിക്കുന്നതിനുള്ള പ്രോട്ടോക്കോളുകളും സെഷനിൽ ഉപയോഗിക്കുന്നതിനുള്ള ക്രിപ്റ്റോഗ്രാഫിക് കീകളുടെ നെഗോഷ്യയേഷൻ ഐപിസെക്കിൽ(IPsec) ഉൾപ്പെടുന്നു. ഒരു ജോടി ഹോസ്റ്റുകൾക്കിടയിൽ (ഹോസ്റ്റ്-ടു-ഹോസ്റ്റ്), ഒരു ജോടി സെക്യൂരിറ്റി ഗേറ്റ്‌വേകൾ (നെറ്റ്‌വർക്ക്-ടു-നെറ്റ്‌വർക്ക്), അല്ലെങ്കിൽ ഒരു സെക്യൂരിറ്റി ഗേറ്റ്‌വേയും ഹോസ്റ്റും (നെറ്റ്‌വർക്ക്-ടു-ഹോസ്റ്റ്) എന്നിവയ്‌ക്കിടയിലുള്ള ഡാറ്റാ ഫ്ലോകൾ ഐപിസെക്കിന് പരിരക്ഷിക്കാൻ കഴിയും.ഇന്റർനെറ്റ് പ്രോട്ടോക്കോൾ (IP) നെറ്റ്‌വർക്കുകൾ വഴിയുള്ള ആശയവിനിമയങ്ങൾ പരിരക്ഷിക്കുന്നതിന് ഐപിസെക്ക് ക്രിപ്‌റ്റോഗ്രാഫിക് സുരക്ഷാ സേവനങ്ങൾ ഉപയോഗിക്കുന്നു. ഇത് നെറ്റ്‌വർക്ക്-ലെവൽ പിയർ ഓതന്റിക്കേഷൻ, ഡാറ്റ ഒറിജിൻ ഒതന്റിക്കേഷൻ, ഡാറ്റ ഇന്റഗ്രിറ്റി, വിവരങ്ങളുടെ രഹസ്യാത്മകത (എൻക്രിപ്ഷൻ), റീപ്ലേ സംരക്ഷണം (റീപ്ലേ ആക്രമണങ്ങളിൽ നിന്നുള്ള സംരക്ഷണം) എന്നിവയെ പിന്തുണയ്ക്കുന്നു.

പ്രാരംഭ ഐപിവി4(IPv4) സ്യൂട്ട് കുറച്ച് സുരക്ഷാ വ്യവസ്ഥകളോടെയാണ് വികസിപ്പിച്ചത്. ഐപിവി4 മെച്ചപ്പെടുത്തലിന്റെ ഭാഗമായി, ഐപിസെക്ക് ഒരു ലെയർ 3 ഒസിഐ(OSI) മോഡൽ അല്ലെങ്കിൽ ഇന്റർനെറ്റ് ലെയർ എൻഡ്-ടു-എൻഡ് സുരക്ഷാ പദ്ധതിയാണ്. ഇതിനു വിപരീതമായി, വ്യാപകമായ ഉപയോഗത്തിലുള്ള മറ്റ് ചില ഇന്റർനെറ്റ് സുരക്ഷാ സംവിധാനങ്ങൾ നെറ്റ്‌വർക്ക് ലെയറിനു മുകളിൽ പ്രവർത്തിക്കുന്നുണ്ടെങ്കിലും, ട്രാൻസ്‌പോർട്ട് ലെയറിന് മുകളിൽ പ്രവർത്തിക്കുന്ന ട്രാൻസ്‌പോർട്ട് ലെയർ സെക്യൂരിറ്റി (TLS), ആപ്ലിക്കേഷൻ ലെയറിൽ പ്രവർത്തിക്കുന്ന സെക്യുർ ഷെൽ (SSH) എന്നിവ പോലെ, ഇന്റർനെറ്റ് ലെയറിൽ ഐപിസെക്ക് ആപ്ലിക്കേഷനുകൾ സ്വയമേവ സുരക്ഷിതമാക്കാൻ കഴിയും. 

## അവലംബം
വിഭാഗം:ഇന്റർനെറ്റ് പ്രോട്ടോക്കോൾ
വിഭാഗം:കമ്പ്യൂട്ടർ ശാസ്ത്രം
ഉബുണ്ടു മൊബൈൽ

ഇന്റൽ ആറ്റം പ്രൊസസ്സർ അടിസ്ഥാനമാക്കിയുള്ള ഇന്റൽ മൊബൈൽ ഇന്റർനെറ്റ് ഡിവൈസിൽ റൺ ചെയ്യുവാനുദ്ദേശിക്കുന്ന ഒരു ഉബുണ്ടു വിതരണമാണ്  **ഉബുണ്ടു മൊബൈൽ ഇന്റർനെറ്റ് ഡിവൈസ് എഡിഷൻ**.

GUI-ക്ക് അടിസ്ഥാനമായി ഇതിൽ ഗ്നോമിന്റെ ഹിൽഡൺ ആണ് ഉപയോഗിക്കുന്നത്.

## ഉബുണ്ടു നെറ്റ്ബുക്ക് റീമിക്സ്
നെറ്റ് ബുക്കുകൾക്ക് വേണ്ടി പ്രത്യേകം നിർമ്മിക്കപ്പെട്ട ഉബുണ്ടു മൊബൈൽ എഡിഷൻ അടിസ്ഥാനമായുള്ള  ഗ്നു/ലിനക്സാണ് ഉബുണ്ടു നെറ്റ്ബുക്ക് റീമിക്സ് .

## പുറത്തേക്കുള്ള കണ്ണികൾ
*ഉബുണ്ടു മൊബൈൽ 
*Ubuntu MobileAndEmbedded wiki
*ഉബുണ്ടു മൊബൈൽ ഗൈഡ് 7.10 
*ഇന്റലിന്റെ മൊബൈൽ & ഇന്റർനെറ്റ് ലിനക്സ് പ്രോജക്റ്റ്
## അവലംബം


വർഗ്ഗം:മൊബൈൽ ലിനക്സ്
വർഗ്ഗം:ഉബുണ്ടു
അഴീക്കോട് നിയമസഭാമണ്ഡലം

കണ്ണൂർ ജില്ലയിലെ കണ്ണൂർ മുനിസിപ്പൽ കോർപ്പറേഷനിലെ പുഴാതി, പള്ളിക്കുന്ന് സോണുകളും  അഴീക്കോട്‌, ചിറക്കൽ, വളപട്ടണം,  നാറാത്ത്‌, പാപ്പിനിശ്ശേരി എന്നീ പഞ്ചായത്തുകളും ഉൾപ്പെട്ടതാണ്‌ **അഴീക്കോട് നിയമസഭാമണ്ഡലം**. 
{ "type": "ExternalData",  "service": "geoshape",  "ids": "Q13110137,Q20580392,Q2475612,Q13113131,Q13114604,Q13111956"} 
ചടയൻ ഗോവിന്ദനായിരുന്നു അഴീക്കോടിന്റെ ആദ്യ എംഎൽഎ. പി ദേവൂട്ടി, ഇ പി ജയരാജൻ, ടി കെ ബാലൻ എന്നിവർ പിന്നീട്‌ ജനപ്രതിനിധികളായി. 1987-ൽ എം വി രാഘവൻ യുഡിഎഫിൽ നിന്ന് വിജയിച്ചു. 2005ലെ ഉപതിരഞ്ഞെടുപ്പ് മുതൽ സി. പി. ഐ (എം)-ലെ എം. പ്രകാശൻ 2011 വരെ ഈ മണ്ഡലത്തെ പ്രതിനിധീകരിച്ചു.  2011 മുതൽ 2021 വരെമുസ്ലീം ലീഗിലെ  കെ.എം. ഷാജി  അഴീക്കോടിനെ പ്രതിനിധീകരിച്ചു. 2021 മുതൽ സി.പി.എമ്മിലെ കെ.വി. സുമേഷാണ് ഈ മണ്ഡലത്തെ നിയമസഭയിൽ പ്രതിനിധീകരിക്കുന്നത്. 

## 2008-ലെ നിയമസഭാ പുനർനിർണ്ണയത്തിനു മുൻപ്
കണ്ണൂർ ജില്ലയിലെ കണ്ണൂർ താലൂക്കിലെ അഴീക്കോട്‌, വളപട്ടണം, തളിപ്പറമ്പ്‌ താലൂക്കിലെ മാട്ടൂൽ, ചെറുകുന്ന്, കണ്ണപുരം, കല്ല്യാശ്ശേരി, നാറാത്ത്‌, പാപ്പിനിശ്ശേരി എന്നീ പഞ്ചായത്തുകൾ ഉൾപ്പെട്ടതായിരുന്നു  അഴീക്കോട് നിയമസഭാമണ്ഡലം. 
## '''മെമ്പർമാരും വോട്ടുവിവരങ്ങളും'''

   

* (1) ടി.കെ. ബാലൻ അന്തരിച്ചതുമൂലമുണ്ടായ ഉപതിരഞ്ഞെടുപ്പ്.

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബങ്ങൾ

വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾ
എടക്കാട് നിയമസഭാമണ്ഡലം

കണ്ണൂർ ജില്ലയിലെ കണ്ണൂർ താലൂക്കിലെ എടക്കാട്‌, അഞ്ചരക്കണ്ടി, ചേലോറ, മുണ്ടേരി, ചെമ്പിലോട്‌, കടമ്പൂർ, മുഴപ്പിലങ്ങാട്, പെരളശ്ശേരി എന്നീ ഗ്രാമപഞ്ചായത്തുകൾ ഉൾപ്പെട്ട **എടക്കാട് നിയമസഭാമണ്ഡലം**. . രാമചന്ദ്രൻ കടന്നപ്പള്ളി (കോൺഗ്രസ്(എസ്)) ആണ് ഈ മണ്ഡലത്തെ അവസാനമായി പ്രതിനിധീകരിച്ചത്. 

2008-ലെ മണ്ഡല പുനർനിർണയത്തോടെ ഈ മണ്ഡലം ഇല്ലാതായി. ഈ പ്രദേശങ്ങൾ കണ്ണൂർ നിയമസഭാമണ്ഡലം, ധർമ്മടം നിയമസഭാമണ്ഡലം തുടങ്ങിയ മണ്ഡലങ്ങളിലേക്ക് വിഭജിക്കപെട്ടു.

## പ്രതിനിധികൾ
*2006 -2011 രാമചന്ദ്രൻ കടന്നപ്പള്ളി(കോൺഗ്രസ്(എസ്))
*2001 - 2006 എം.വി. ജയരാജൻ 
*1996 - 2001 എം.വി. ജയരാജൻ 
*1991 - 1996 ഒ. ഭരതൻ . 
*1987 - 1991 ഒ. ഭരതൻ        
*1982 - 1987 എ.കെ. ശശീന്ദ്രൻ.
*1980 - 1982 പി.പി.വി. മൂസ
*1977 - 1979 പി.പി.വി. മൂസ 
*1970 - 1977 എൻ. രാമകൃഷ്ണൻ 
*1967 - 1970 കെ. സി. കണ്ണൻ. 

## തിരഞ്ഞെടുപ്പുഫലങ്ങൾ

## തിരഞ്ഞെടുപ്പുകൾ

*കുറിപ്പ് (1) - 1991-ൽ എടക്കാട് നിയമസഭാമണ്ഡലത്തിൽ 219 വോട്ടിന് കെ സുധാകരൻ തോറ്റിരുന്നു. സി.പി.എം. കള്ളവോട്ട് ചെയ്തുവെന്ന് കേസ് കൊടുക്കുകയും 1992-ന് സുധാകരന് അനുകൂലമായി ഉണ്ടായ കോടതി വിധിയുടെ അടിസ്ഥാനത്തിൽ 1992 മുതൽ എടക്കാട് മണ്ഡലത്തെ പ്രതിനിധാനം ചെയ്തിരുന്നു. സുപ്രീം കോടതിയെ സമീപിച്ച ഒ.ഭരതന് അനുകൂലമായി 1996-ൽ വിധി വരുകയും എം.എൽ.എ സ്ഥാനം ലഭിക്കുകയും ചെയ്തിരുന്നു. 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ
## കുറിപ്പുകൾ
 
*Election held void by HC on August 14th 1992 and Shri.K. Sudhakaran declared elected. Shri. K. Sudhakaran took oath on August 17th 1992. The SC upheld the election of Shri. O. Bharathan on February 6th 1996, made affirmation on February 22nd 1996

      
## അവലംബം


വർഗ്ഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
കെ.കെ. റോഡ്‌

മധ്യതിരുവിതാംകൂറിലെ കോട്ടയത്തെ കിഴക്കൻ മലയിലെ കുമളിയുമായി ബന്ധിപ്പിക്കാൻ ഇഗ്ലീഷ്‌കാർ നിർമ്മിച്ച പുരാതന പാതയാണ് **കോട്ടയം-കുമളി റോഡ്‌**. ഇപ്പോൾ ഈ പാത **നാഷണൽ ഹൈവേ 183** (കൊല്ലം-കൊട്ടാരക്കര-കോട്ടയം- കുമളി- തേനി നാഷണൽ ഹൈവേ) യുടെ ഭാഗമാണ്. 107.9 കിലോമീറ്റർ (67.0 മൈൽ) നീളവുമുള്ള ഇത് കേരളത്തിലെ ആദ്യത്തെ റബ്ബറൈസ്ഡ് റോഡാണ്.

## ചരിത്രം
ക്രിസ്തുമത പ്രചരണാർഥം ഇംഗ്ളീഷുകാരനും സി.എം.എസ് മിഷനറിമാരിൽ ഒരാളുമായ റവ.ഹെന്റി ബേക്കർ (ജൂനിയർ) 1845-ൽ മുണ്ടക്കയത്തെത്തി. കോട്ടയം മുതൽ കുമളി വരെയുള്ള ഒരു നടപ്പാത അവിടെ നിലവിലുണ്ടായിരുന്നു. ഹെന്റിയുടെ അഭ്യർഥന പ്രകാരം 1870ൽ തിരുവിതാംകൂർ ദിവാൻ കാളവണ്ടിക്ക് യാത്ര ചെയ്യാൻ പറ്റും വിധം ഈ പാത വിപുലീകരിച്ചു. ഇത് പിന്നീട് കെ.കെ. റോഡായി പരിണമിക്കുകയാണുണ്ടായത്.

കൊല്ലവർഷം (കൊ.വ) 1938(A.D 1863) ൽ ആരംഭിച്ച റോഡ്‌ മുണ്ടക്കയം വരെ എത്താൻ നാലു വർഷം എടുത്തു.അവിടെ നിന്നും കുമളിയിലെത്താൻ വീണ്ടും മറ്റൊരു നാലു വർഷവും. നൂറു കണക്കിനു തൊഴിലാളികൾ ഈ റോഡിനുവേണ്ടി പണിയെടുത്തു. പലരും മലമ്പനി എന്ന തുള്ളൽ പനി പിടിച്ചു മരിച്ചു.അവരെ സംസ്കരിച്ച സ്ഥലമാണ്‌ പാമ്പാടിയിലെ കാളച്ചന്തയ്ക്കു സമീപമുള്ള തെള്ളിച്ചുവട്‌. മേൽനോട്ടം വഹിച്ച എഞ്ചിനീയർമാർ തുണികൊണ്ടുള്ള കൂടാരമടിച്ചു തമസ്സിച്ച സ്ഥലം പാമ്പാടിയിലെ  കൂടാരക്കുന്ന്‌. ആനത്താര (ആനകളുടെ നടപ്പുവഴി) വികസിപ്പിച്ചാണ്‌ പലസ്ഥലത്തും റോഡ്‌ നിർമ്മിച്ചത്‌

ആദ്യം കാളവണ്ടികളായിരുന്നു കെ.കെ.റോഡിൽ കൂടുതൽ. എസ്റ്റേറ്റുകളിലേക്കു കരാറുകാർ സാധനങ്ങൾ കാളവണ്ടികളിൽ കൊണ്ടൂ പോയിരുന്നു. തുടർന്ന്‌ കിഴക്കൻ മേഖലയിലേക്കു ക്രിസ്ത്യൻ കുടിയേറ്റമുണ്ടായി. പാമ്പാടി, വാഴൂർ, പൊൻകുന്നം, കാഞ്ഞിരപ്പള്ളി, മുണ്ടക്കയം, വണ്ടിപ്പെരിയാർ എന്നീ പ്രദേശങ്ങൾ വികസിച്ചു. പൊൻകുന്നത്തെ മുൾക്കാടുകൾ വെട്ടാൻ ജോലിക്കാർ വിസമ്മതിച്ചപ്പോൾ അവർക്കുത്തേജനം നൽകി പണി മുന്നോട്ടു കൊണ്ടു പോകാൻ മണ്ട്രോ പൊൻനാണയങ്ങൾ വാരി മുൾപ്പടർപ്പിലേക്കെറിഞ്ഞത്രേ. അതുകൊണ്ടാണ്‌ പൊൻകുന്നത്തിന്‌ പ്രസ്തുത പേരു കിട്ടിയതെന്നു പഴമക്കാർ പറയുന്നു. കെ.കെ റോഡിൽ ആദ്യം ഓടിയിരുന്നത്‌ എട്ടു സീറ്റുള്ള ബസ്സുകളായിരുന്നു. കരിഗ്യാസ്‌ ഉപയോഗിച്ചിരുന്നതിനാൽ ഇവയെ *കരിവണ്ടി* എന്നു വിളിച്ചു. ടാറിഗ്‌ വന്നത്‌ 55 വർഷം മുൻപാണ്‌ ബാലകുമാർ, സ്വരാജ്‌, സിൻഡിക്കേറ്റ്‌ ബസ്സുകൾ കെ.കെ റോഡിലൂടെ ഓടിയിരുന്നു. തേക്കടി സന്ദർശിക്കാൻ, ആദ്യം ചിത്തിര തിരുനാളൂം പിന്നീട്‌ ജവഹർലാൽ നെഹ്രുവും കെ.കെ റോഡ്‌ വഴി പോയപ്പോൾ, ആയിരങ്ങൾ വഴിക്കിരുവശവും മണിക്കൂറുകൾ കാത്തു നിന്നിരുന്നത്‌ പഴമക്കാർ ഇപ്പോഴും ഓർമ്മിക്കുന്നു.

## ഐതിഹ്യം
ലക്ഷ്മി ഭായി തമ്പുരാട്ടി നാടു വഴുന്ന കാലം ചിന്ന *മൺട്രൊ* എന്ന ധ്വര തിരുനക്കര ക്ഷേത്രത്തിനു മുൻപിൽ നിന്നു കിഴക്കോട്ടു ദൃഷ്ടി പായിച്ചപ്പോൾ ഉദിച്ച ആശയമാണ്‌ പിന്നീട്‌ കെ.കെ റോഡായി പരിണമിച്ചത്‌.

## അവലംബം

*മാത്യു പാമ്പാടി* മാതൃഭൂമി 2003 ജനുവരി14
*ചെറിയമഠത്തിൽ വലിയ യാക്കോബ്‌ കത്തനാർ*-സ്മരണ പരമ്പര
*ഡോ.കാനം ശങ്കരപ്പിള്ള''-നാടും നാട്ടാരും

## ബാഹ്യ ലിങ്ക്‌
 * http://wikimapia.org/348241/KK-Road-Kottayam

വർഗ്ഗം:കേരളത്തിലെ സംസ്ഥാനപാതകൾ
ബാറ്റ്മാൻ

ഡിസി കോമിക്സിന്റെ ഒരു കോമിക്ക് പുസ്തക കഥാപാത്രമാണ് **ബാറ്റ്മാൻ**. ചിത്രകാരനായ ബോബ് കെയിൻ എഴുത്തുകാരനായ ബിൽ ഫിങ്കർ എന്നിവർ ചേർന്നാണ് ബാറ്റ്മാൻ എന്ന കഥാപാത്രത്തെ നിർമ്മിച്ചത്. 1939 മേയിൽ പുറത്തിറങ്ങിയ ഡിക്ടറ്റീവ് കോമിക്സ് #27-ലാണ് ബാറ്റ്മാൻ ആദ്യമായി പ്രത്യക്ഷപ്പെട്ടത്.

ഒരു ധനിക വ്യവസായിയായ **ബ്രൂസ് വെയ്ൻ** ആണ് അനീതിക്കെതിരെ പോരാടാനായി ബാറ്റ്മാൻ ആയി മാറുന്നത്. ബാലനായിരിക്കുമ്പോൾ മാതാപിതാക്കൾ കൊലചെയ്യപ്പെടുന്നതിന് സാക്ഷിയായ ബ്രൂസ് തിന്മക്കെതിരെ പോരാടാനായി തീരുമാനിക്കുന്നു. പിന്നീട് ശാരീകമായും മാനസികമായും കഠിന പരിശീലനം നടത്തിയശേഷം ബ്രൂസ് വവ്വാലുമായി ബന്ധമുള്ള പേരും വേഷവും സ്വീകരിച്ച് തന്റെ ദൗത്യം ആരംഭിക്കുന്നു. സാങ്കൽപിക നഗരമായ ഗോഥമിലാണ് ബാറ്റ്മാന്റെ പ്രവർത്തനം.

പ്രത്യക്ഷപ്പെട്ടതിന് അൽപകാലം കഴിഞ്ഞപ്പോൾത്തന്നെ ബാറ്റ്മാൻ എന്ന കഥാപാത്രം വളരെ പ്രശസ്തമായി. അധികം വൈകാതെതന്നെ ബാറ്റ്മാനെ പ്രധാന കഥാപാത്രമാക്കിക്കൊണ്ടുള്ള കോമിക് പുസ്തകങ്ങൾ പുറത്തിറങ്ങി. റേഡിയോ, ടെലിവിഷൻ, ചലച്ചിത്രം തുടങ്ങി മറ്റ് മാദ്ധ്യമരൂപങ്ങളിലും ബാറ്റ്മാൻ പലതവണ ആവിഷ്കരിക്കപ്പെട്ടിട്ടുണ്ട്.

അദ്ദേഹത്തിന്റെ  വിവിധ ദുഷ്‌ടകഥാപാത്രങ്ങളാണ്  ജോക്കർ, പെൻഗ്വിൻ, ടു ഫേസ് , റാശ അല ഘുൾ എന്നിവർ. തുടർന്ന്  ഇനിയും കുടുതൽ കഥാപാത്രങ്ങൾ നിറങ സങ്കീർണത നിറഞ്ഞ കഥയാണ്  ബാറ്റ്മാന്റെ.

അദ്ദേഹത്തിന്റെ പേരിൽ ഇറങ്ങിയ ഹോളിവുഡ്  പടമാണ്  The Batman begins, The Dark Knight, The Dark Knight Rises
## അവലംബം



വർഗ്ഗം:കോമിൿ കഥാപാത്രങ്ങൾ
വർഗ്ഗം:ചിത്രകഥകൾ
സൂപ്പർമാൻ

ലോകത്തിലെ ഏറ്റവും പ്രശസ്തവും ജനപ്രിയവുമായി കണക്കാക്കപ്പെടുന്ന കോമിൿ പുസ്തക അമാനുഷിക കഥാപാത്രമാണ് **സൂപ്പർമാൻ**. ജെറി സീഗൽ, ജോ ഷുസ്റ്റർ എന്നിവർ ചേർന്നാണ് 1932-ൽ സൂപ്പർമാൻ എന്ന കഥാപാത്രത്തിന് ജന്മം നൽകിയത്. 1938-ൽ ഇവർ ഈ കഥാപാത്രത്തെ ഡിക്ടക്റ്റീവ് കോമിക്സ്, ഇങ്ക്-ന് വിറ്റു. സൂപ്പർമാൻ ആദ്യമായി പ്രത്യക്ഷപ്പെട്ടത് ആക്ഷൻ കോമിക്സ് #1 (ജൂൺ 30, 1938)-ലാണ്.

ക്രിപ്റ്റൺ എന്ന ഗ്രഹത്തിൽ **കാൽ-എൽ** എന്ന പേരിലാണ് സൂപ്പർ മാൻ ജനിച്ചതെന്നാണ് സൂപ്പർമാന്റെ ആരംഭത്തേക്കുറിച്ചുള്ള കഥ പറയുന്നത്. ക്രിപ്റ്റൺ ഗ്രഹം നശിക്കുന്നതിന് അൽപ നിമിഷങ്ങൾ മുമ്പ്, ശിശുവായ കാൽ-എലിനെ പിതാവ് ജോർ-എൽ ഒരു റോക്കറ്റിൽ കയറ്റി ഭൂമിയിലേക്കയക്കുന്നു. കാനസിലെ ഒരു കർഷക കുടുംബം അവനെ കണ്ടെത്തുകയും **ക്ലാർക്ക് കെന്റ്** എന്ന പേരിൽ വളർത്തുകയും ചെയ്യുന്നു. വളരെ ചെറുപ്പത്തിൽത്തന്നെ കെന്റ് അമാനുഷിക ശക്തികൾ പ്രകടിപ്പിക്കുവാൻ തുടങ്ങി. മുതിർന്ന ശേഷം, തന്റെ ശക്തികൾ മാനവരാശിയുടെ നന്മക്കായി ഉപയോഗിക്കുവാൻ കെന്റ് തീരുമാനിക്കുന്നു.

പലതവണ റേഡിയോ പരമ്പരകൾ, ടെലിവിഷൻ പരിപാടികൾ,  ചലച്ചിത്രങ്ങൾ,  വീഡിയോ ഗെയിമുകൾ എന്നിവയിലെല്ലാം സൂപ്പർമാൻ പ്രത്യക്ഷപ്പെട്ടു. സൂപ്പർമാന്റെ വിജയം സൂപ്പർഹീറോ എന്നൊരു സാഹിത്യ വിഭാഗത്തിന്റെ ഉദ്ഭവത്തിനും  അമേരിക്കൻ കോമിൿ പുസ്തക മേഖലയിൽ അത് ആധിപത്യം സ്ഥാപിക്കുന്നതിനും കാരണമായി.

## അവലംബം
* 
* 
* 
* 
* 

വർഗ്ഗം:കോമിൿ കഥാപാത്രങ്ങൾ
വർഗ്ഗം:ചിത്രകഥകൾ
പെരിങ്ങളം നിയമസഭാമണ്ഡലം

കണ്ണൂർ ജില്ലയിലെ തലശ്ശേരി താലൂക്കിലെ പെരിങ്ങളം, പാട്യം, മൊകേരി, പന്ന്യന്നൂർ, പാനൂർ, കുന്നോത്തുപറമ്പ്‌, തൃപ്പങ്ങോട്ടൂർ എന്നീ ഗ്രാമപഞ്ചായത്തുകളും ന്യൂമാഹി പഞ്ചായത്തിലെ ആറു മുതൽ 10 വരെ വാർഡുകളും ഉൾപ്പെടുന്നതാണ് **പെരിങ്ങളം ‍ നിയമസഭാമണ്ഡലം**. . കെ. പി. മോഹനൻ (ജനതാദൾ എസ്)ആണ്‌ 2001 മുതൽ ഈ മണ്ഡലത്തെ പ്രതിനിധീകരിക്കുന്നത്. 

## പ്രതിനിധികൾ
* 2006 മുതൽ കെ. പി. മോഹനൻ.(JDS)
*2001 - 2006 കെ. പി. മോഹനൻ. 
*1996 - 2001 പി. ആർ. കുറുപ്പ്.(2001-ജനുവരി 17-ന്‌ നിര്യാതനായി). 
*1991 - 1996 കെ. എം. സൂപ്പി.
*1987 - 1991 പി. ആർ. കുറുപ്പ്.
*1982 - 1987 ഇ. ടി. മുഹമ്മദ് ബഷീർ. (1985 ജനവരി 31-ന്‌ തിരഞ്ഞെടുക്കപ്പെട്ടു, സത്യപ്രതിജ്ഞ ചെയ്തത് ഫെബ്രുവരി 14-ന്‌. 
*1982 - 1987 എൻ. എ. മമ്മുഹാജി.(1984 ഡിസംബർ 20]]-ന്‌ നിര്യാതനായി).  

*1980 - 1982 -എ.കെ. ശശീന്ദ്രൻ. 
*1977 - 1979 പി. ആർ. കുറുപ്പ്. 
*1970 - 1977 കെ. എം. സൂപ്പി. 
*1967 - 1970 പി. രാമുണ്ണി കുറുപ്പ്. 

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ
## അവലംബം


വർഗ്ഗം:1965-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
വർഗ്ഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
ചക്രം (വിവക്ഷകൾ)

***[[ചക്രം]]** - അക്ഷത്തിൽ കറങ്ങാൻ കഴിയുന്ന വൃത്താകരത്തിലുള്ള ഒരു ഉപാധി.
***[[ചക്രം (ജലസേചനം)]]** - കൃഷിയിടങ്ങളിൽ ഉപയോഗിക്കുന്ന ഒരു ജലസേചനോപാധി.
***[[ചക്രം (നാണയം)]]** - കേരളത്തിൽ ഉപയോഗത്തിലുണ്ടായിരുന്ന നാണയം. 
***[[ചക്രം (ചലച്ചിത്രം)]]** - 2003-ൽ പുറത്തിറങ്ങിയ ഒരു മലയാളചലച്ചിത്രം.
***[[ചക്രം (ആയുധം)]]** ഭാരതീയപുരാണങ്ങളിലും മറ്റും പരാമർശിക്കുന്ന ചക്രം എന്ന ആയുധം - ഉദാ: സുദർശനചക്രം.
തളിപ്പറമ്പ് നിയമസഭാമണ്ഡലം

കണ്ണൂർ ജില്ലയിലെ തളിപ്പറമ്പ്‌ താലൂക്കിലെ തളിപ്പറമ്പ്, ആന്തൂർ നഗരസഭകളും ചപ്പാരപ്പടവ്‌, കുറുമാത്തൂർ, പരിയാരം, കൊളച്ചേരി, മയ്യിൽ, കുറ്റ്യാട്ടൂർ,മലപ്പട്ടം എന്നീ ഗ്രാമപഞ്ചായത്തുകളും ഉൾപ്പെടുന്നതാണ് **തളിപ്പറമ്പ് നിയമസഭാമണ്ഡലം**. . 
{ "type": "ExternalData",  "service": "geoshape",  "ids": "Q16136859,Q6426978,Q13111361,Q13111378,Q13564548,Q3595935,Q16137631,Q16137170"} 

സി.പി.ഐ.(എം.)-ലെ എം.വി. ഗോവിന്ദൻ ആണ് ഈ മണ്ഡലത്തിന്റെ നിയമസഭാ പ്രതിനിധി. സി.പി.ഐ.(എം.)-ലെ ജെയിംസ് മാത്യു ആണ് 2011 മുതൽ 2021 വരെ ഈ മണ്ഡലത്തെ പ്രതിനിധീകരിച്ചത്.  മാർക്സിസ്റ്റ് കമ്മ്യൂണിസ്റ്റ് പാർട്ടിയിലെ സി. കെ. പി. പത്മനാഭൻ ആയിരുന്നു 2006 മുതൽ 2011 വരെ ഈ മണ്ഡലത്തെ പ്രതിനിധീകരിച്ചത്.  

## 2008-ലെ നിയമസഭാ പുനർനിർണ്ണയത്തിനു മുൻപ്
കണ്ണൂർ ജില്ലയിലെ തളിപ്പറമ്പ്‌ താലൂക്കിലെ തളിപ്പറമ്പ് മുനിസിപ്പാലറ്റിയും ചപ്പാരപ്പടവ്‌, ചെങ്ങളായി, കുറുമാത്തൂർ, പരിയാരം, പട്ടുവം, കൊളച്ചേരി, മയ്യിൽ, കുറ്റ്യാട്ടൂർ എന്നീ ഗ്രാമപഞ്ചായത്തുകളും ഉൾപ്പെടുന്നവയായിരുന്നു  തളിപ്പറമ്പ് നിയമസഭാമണ്ഡലം. .

## പ്രതിനിധികൾ
*2021 മുതൽ എം.വി. ഗോവിന്ദൻ സി.പി.ഐ.(എം.)
*2016-2021  ജെയിംസ് മാത്യു സി.പി.ഐ.(എം.)
* 2011-2016  ജെയിംസ് മാത്യു സി.പി.ഐ.(എം.)
* 2006 - 2011 സി. കെ. പി. പത്മനാഭൻ(CPI (M) )
*2001 - 2006 എം. വി. ഗോവിന്ദൻ 
*1996 - 2001 എം. വി. ഗോവിന്ദൻ 
*1991 - 1996 പാച്ചേനി കുഞ്ഞിരാമൻ 
*1987 - 1991 പാച്ചേനി കുഞ്ഞിരാമൻ -1989 നവംബർ 27-ന്‌ തിരഞ്ഞെടുക്കപ്പെട്ടു, സത്യപ്രതിജ്ഞ ചെയ്ത തീയതി 1989 ഡിസംബർ 2 
*1987 - 1991 കെ. കെ. എൻ. പരിയാരം -1989 ഫെബ്രുവരി 24-ന്‌ അന്തരിച്ചു. 
*1982 - 1987 സി. പി. മൂസ്സാൻകുട്ടി .
*1980 - 1982 സി. പി. മൂസ്സാൻകുട്ടി .
*1977 - 1979 എം. വി. രാഘവൻ. 
*1970 - 1977 സി. പി. ഗോവിന്ദൻ നമ്പ്യാർ. 
*1967 - 1970 കെ. പി. രാഘവപൊതുവാൾ 

## തിരഞ്ഞെടുപ്പുകൾ

* 1989-ൽ കെ.കെ.എൻ. പരിയാരം മരണപ്പെട്ടതിനെ തുടർന്നുണ്ടായ തളിപ്പറമ്പ് ഉപതിരഞ്ഞെടുപ്പ്.

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബങ്ങൾ

വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾ
ഒപെക്

thumb|OPEC മുദ്ര
**ഒപെക്** അഥവാ **ഓഗനൈസേഷൻ ഒഫ് ദ പെട്രോളിയം എക്സ്പോർട്ടിംഗ് കൺട്രീസ് (Organization of the Petroleum Exporting Countries - OPEC)**  എന്നത് പെട്രോളിയം  കയറ്റുമതിചെയ്യുന്ന പതിമൂന്ന് രാജ്യങ്ങളുടെ ഒരു കൂട്ടായ്മയാണ്‌.  1965 മുതൽ വിയന്ന ആണ്‌  ഒപെക്കിന്റെ ആസ്ഥാനം. 1960 സെപ്റ്റംബർ 10 മുതൽ 1 വരെ ബാഗ്ദാദിൽ നടന്ന  ഇറാൻ, ഇറാഖ്‌ ,കുവൈറ്റ്‌, സൗദി അറേബ്യ ,വെനിസ്വേല എന്നീ രാജ്യങ്ങളുടെ കൂടിക്കാഴ്ചയിലാണ്‌  ഈ സംഘടന രൂപമെടുത്തത്. 

## അംഗരാജ്യങ്ങൾ
* അൾജീറിയ 
* അംഗോള 
* ഇക്വഡോർ 
* ഇന്തോനേഷ്യ 
* ഇറാൻ
* ഇറാഖ്‌ 
* കുവൈറ്റ്‌ 
* ലിബിയ 
* നൈജീരിയ 
* ഖത്തർ
* സൗദി അറേബ്യ 
* ഐക്യ അറബ് എമിറേറ്റുകൾ 
* വെനിസ്വേല
* 

ലോകത്തിലെ പെട്രോളിയം നിക്ഷേപത്തിന്റെ മൂന്നിൽ രണ്ടു ഭാഗവും  ഉത്പാദനത്തിന്റെ 35.6%വും ഒപെക് രാജ്യങ്ങളിലാണ്‌. 

## അവലംബം


വർഗ്ഗം:അന്താരാഷ്ട്ര സംഘടനകൾ
വർഗ്ഗം:ഒപെക്
ട്രഫാൽഗർ സ്ക്വയർ

ലണ്ടൻ നഗരത്തിന്റെ മദ്ധ്യഭാഗത്തുള്ള പൊതുജനകേന്ദ്രവും വിനോദസഞ്ചാരകേന്ദ്രവുമാണ് **ട്രഫാൽഗർ സ്ക്വയർ.** 1805-ലെ ട്രഫാൽഗർ യുദ്ധവിജയത്തെ അനുസ്മരിപ്പിക്കുന്നതിനാണ് ഈ പേരിട്ടിരിക്കുന്നത്.

## പേര്
1805-ൽ ബ്രിട്ടന്റെ നാവികപ്പടയോടു നെപ്പോളിയൻ ബോണപ്പാർട്ട് തോറ്റ സ്ഥലമാണ്‌ സ്പാനീഷ്‌ മുനമ്പിലെ ട്രഫാൽഗർ. തുടർന്നും പത്തു കൊല്ലം കൂടി നെപ്പോളിയൻ ജീവിച്ചിരുന്നുവെങ്കിലും വീണ്ടും ഒരിക്കൽ കൂടി ബ്രിട്ടനെ ആക്രമിക്കാൻ അദ്ദേഹം ധൈര്യം കാടിയില്ല. അവസാനം വെല്ലിംഗ്ടൺ പ്രഭുവിനാൽ തോൽപ്പിക്കപ്പെടുകയും ചെയ്തു.
## ചരിത്രസ്മാരകങ്ങൾ
ലഘു|നെൽസൺ പ്രതിമ
പടനായകരുടെ പ്രതിമകളും സ്മാരകങ്ങളും നിർമ്മിക്കുന്നതിൽ വലിയ താൽപ്പര്യം ഇല്ലാത്തവരാണ് ബ്രിട്ടീഷ്‌ ജനത. എന്നാൽ അപൂർവ്വം ചില പോരാളികൾക്ക്‌ ആ ബഹുമതി കിട്ടിയിട്ടുണ്ട്‌. വാട്ടെർലൂവിൽ വെന്നിക്കൊടി പാറിച്ച വെല്ലിങ്ങ്ടൺ പ്രഭുവിനും ട്രഫാൽഗറിൽ വിജയം കൈവരിച്ച ഹൊറോഷ്യോ നെൽസണേയും പ്രതിമകളിലൂടെ ബ്രിട്ടീഷ്‌ ജനത സ്മരിച്ചു കൊണ്ടേയിരിക്കുന്നു. നെൽസൺ പ്രതിമകൾ പലതുണ്ടെങ്കിലും അവയിൽ ഏറ്റവും പ്രധാനപ്പെട്ടത്‌, ഏറ്റവും ഉയരത്തിൽ നിലകൊള്ളുന്ന, ട്രഫാൽഗർ സ്ക്വയറിന്റെ നടുവിലുള്ള 184 അടി പൊക്കത്തിലുള്ള സ്തംഭത്തിലെ 18 അടി ഉയരമുള്ള പ്രതിമയാണ്‌.

1843-ൽ സ്ഥാപിക്കപ്പെട്ട നെൽസൺ സ്തൂപമാണ്‌ ട്രഫാൽഗർ സ്ക്വയറിലെ പ്രധാന ആകർഷണകേന്ദ്രം. പോർട്സ്മൗത്തിൽ നിലയുറപ്പിച്ചു വെന്നിക്കൊടി പാറിച്ച തന്റെ നാവികപ്പടയെ കാണാനെന്നോണം തെക്കു പടിഞ്ഞാറോട്ടു ദൃഷ്ടി പായിച്ചാണ്‌ അതിപ്രശസ്തനായ ആ നാവിക മേധാവി നിലകൊള്ളുന്നത്‌.

## പുറത്തേക്കുള്ള കണ്ണികൾ
 
* കാം‌വിസ്റ്റ 
* ലണ്ടൻ - യു.കെ ഗവണ്മെന്റ് സൈറ്റ് 
* ഫ്ലിക്കർ ചിത്രങ്ങൾ

വർഗ്ഗം:ലണ്ടന്റെ ഭാഗങ്ങൾ
പേരാവൂർ നിയമസഭാമണ്ഡലം

കണ്ണൂർ ജില്ലയിലെ ഇരിട്ടി താലൂക്കിലെ ഇരിട്ടി നഗരസഭയും ആറളം , അയ്യൻകുന്ന് , കണിച്ചാർ ,  ,കേളകം , കൊട്ടിയൂർ, മുഴക്കുന്ന് , പായം , പേരാവൂർ എന്നീ ‍പഞ്ചായത്തുകൾ ഉൾപ്പെട്ടതാണ്‌ **പേരാവൂർ നിയമസഭാമണ്ഡലം**.   
{ "type": "ExternalData",  "service": "geoshape",  "ids": "Q87746071,Q13110930,Q6385454,Q13111620,Q16137327,Q13113197,Q13113471,Q25588302,Q13110089"} 

2006-മുതൽ 2011 വരെ സി. പി. ഐ (എം)-ലെ കെ.കെ. ശൈലജ ഈ മണ്ഡലത്തെ പ്രതിനിധീകരിച്ചു.  2011 മുതൽ സണ്ണി ജോസഫ് (INC) ഈ മണ്ഡലത്തെ പ്രതിനിധീകരിക്കുന്നു.

## 2008-ലെ നിയമസഭാ പുനർനിർണ്ണയത്തിനു മുൻപ്
കണ്ണൂർ ജില്ലയിലെ തലശ്ശേരി താലൂക്കിലെ മട്ടന്നൂർ മുനിസിപ്പാലറ്റിയും, കൂടാളി , കീഴല്ലൂർ , കീഴൂർ-ചാവശ്ശേരി , തില്ലങ്കേരി ,പായം , ആറളം, അയ്യങ്കുന്ന് , മുഴക്കുന്ന് , പേരാവൂർ എന്നീ ‍പഞ്ചായത്തുകൾ ഉൾപ്പെട്ടതായിരുന്നു പേരാവൂർ നിയമസഭാമണ്ഡലം. . 

## പ്രതിനിധികൾ
* 2011 മുതൽ സണ്ണി ജോസഫ് 
* 2006 - 2011  കെ.കെ. ശൈലജ- CPI (M) . 
*2001 - 2006 എ. ഡി. മുസ്തഫ. 
*1996 - 2001 കെ. ടി. കുഞ്ഞഹമ്മദ്. 
*1991 - 1996 കെ.പി. നൂറുദ്ദീൻ. 
*1987 - 1991 കെ.പി. നൂറുദ്ദീൻ. 
*1982 - 1987 കെ.പി. നൂറുദ്ദീൻ. 
*1980 - 1982 കെ.പി. നൂറുദ്ദീൻ. 
*1977 - 1979 കെ.പി. നൂറുദ്ദീൻ. 

## തിരഞ്ഞെടുപ്പുകൾ

## തിരഞ്ഞെടുപ്പുഫലങ്ങൾ
### 2006 മുതൽ

### 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ
## അവലംബം

വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾ